Terpaksa Beri Anak Menyusu Air Teh, Penduduk Gesa SOP PKPD Dipermudah

SANDAKAN: Terpaksa berikan anak kecil menyusu air teh.

Itu antara langkah terpaksa diambil penduduk Projek Perumahan Rakyat (PPR) Taman Harmoni, Sandakan dalam berjimat-cermat susulan kekurangan bekalan susu bayi.

Ia terpaksa dilakukan peniaga kuih Nurul Jannah @ Neng Abd Hamid kerana tidak dapat keluar membeli susu formula selepas dikenakan perintah kawalan pergerakan diperketatkan (PKPD).

Bercerita mengenai keadaan mereka di sana, Nurul berkata mereka dibenarkan membeli barang dari luar namun prosedur operasi standard (SOP) yang diguna pakai disifatkan “sangat sukar

“Sekarang ini kerajaan ada bagi kemudahan untuk penghantaran barang pada hari Selasa dan Jumaat, tapi sistem mereka macam susah kami mahu terima sebab perlu melalui orang tengah.

“Jadi kalau barang itu berisiko juga untuk jangkitan, sebab semua pegang barang itu, ke sana ke mari sudah diangkut oleh orang berganti-ganti,” kata Nurul Jannah.

Menurutnya, pada hari pertama PKPD, mereka diberikan bantuan beras dan keperluan asas memasak lain, tetapi kebanyakannya sudah habis.

“Bantuan itu sudah ada diberi, tapi kalau susu dengan lampin budak tidak diberi. Jadi kalau tidak boleh keluar, macam mana kami mahu membeli.

“Lagi satu ada juga orang tiada wang tunai, kalau tiada duit macam mana mahu membeli?” katanya lagi.

Lebih menyedihkan, dia terpaksa memberi anaknya minum teh supaya boleh berjimat cermat.

“Kalau sudah tiada susu nak buat macam mana… terpaksalah minum teh, minum air biasa.

“Kalau macam kami, kena jimatlah. Pagi saja dia minum susu, lain masa dia minum teh, sebab macam mana mau keluar, tak boleh!” kata Nurul Jannah lagi.

Keluhan sama turut disuarakan kalangan ibu lain yang turut mengadu sudah kehabisan bekalan susu kanak-kanak dan lampin pakai buang.

Menurut Rosliah Jem yang bertugas sebagai kerani, mereka dibenarkan membeli barang dari luar dan barang itu dihantar ke pagar sebelum dikumpul dan diambil ketua blok.

Namun, ia menyebabkan ikan atau makanan basah yang mereka beli kebanyakkan jadi buruk kerana terbiar beberapa jam di luar.

“Hari pertama kami ada dapat bantuan iaitu beras 15 kilogram, barang-barang dapur macam telur satu papan, tepung dan minyak.

“Tapi benda ini tidak bertahan lama, hanya dua minggu. Jadi kami ikhtiarkan untuk hantar barang keperluan lain seperti ikan dan sayur.

“Hari pertama telur sudah habis, begitu juga tepung. Cuma beras, gula dan minyak masih ada.

“Lauk seperti ayam, ikan, sayur-sayuran memang tidak ada di sini,” kata Rosliah.

Menurut Rosliah, kelewatan mengedarkan barang keperluan turut menyebabkan barang-barang yang dihantar hampir tidak boleh digunakan.

“Setiap blok ada ketua blok yang datang ambil dan tiga orang AJK dan bayangkan dalam empat orang ini menghantar barang satu blok.”Barang satu blok bukan sikit, ramai.

Satu tingkat ada 20 unit rumah.”Barang yang saya terima setakat ini tak berapa rosaklah.

Cuma yang saya dapat macam buah tu ada lemau dan layu.”Yang dalam kotak ini ada barang seperti telur yang sudah rosak, ikan sudah busuk,” kata Rosliah lagi.

Justeru, mereka berharap SOP penghantaran barang dari luar dipermudahkan dan mereka dibenar turun mengambil barang itu sendiri di pagar utama.

Pada masa sama, penduduk berharap mereka dibenarkan keluar mengambil wang di bank kerana sudah kehabisan duit untuk pesanan barang dan membuat pembayaran.

Selain itu, penduduk juga berharap agar kedai runcit bergerak dapat segera dibuka di PPR Taman Harmoni untuk kemudahan penduduk.PPR itu dikenakan PKPD bermula 23 Oktober hingga 5 November.

Sementara itu, dalam perkembangan lain, sekitar 60 penduduk Taman Semarak di Tawau mengadakan perhimpunan aman bagi memohon bantuan bakul makanan disegerakan.

Mereka mendakwa pelaksanaan PKPD sejak 26 Oktober hingga 8 November ini memberi kesan kepada penduduk di kawasan tersebut berikutan kekurangan keperluan dapur.

Selain itu, penduduk juga berang kerana syarat dikenakan untuk membeli barang dapur dilihat tidak relevan.

Malah ahli keluarga dari luar yang ingin menghantar bekalan makanan juga perlu melalui prosedur yang sangat ketat.

Bantuan yang dimaklumkan oleh Pusat Kawalan Operasi Bencana(PKOB) daerah Tawau sepatutnya diagihkan pada tengah hari Khamis namun sehingga petang bantuan tersebut tidak sampai.

Ini menyebabkan penduduk tidak berpuas hati dan mengadakan perhimpunan aman bagi memohon tindakan segera daripada PKOB untuk menghulurkan bantuan kepada mereka.

Ketua Polis Daerah Tawau, ACP Peter Umbuas ketika dihubungi Astro AWANI mengesahkan kejadian.

PKOB Tawau dalam pada itu dilapor telah mengadakan mesyuarat tergempar pada jam 8 malam Khamis di Dewan Persidangan Majlis Perbandaran Tawau bagi membincangkan masalah tersebut. – AWANI

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Banjir Kini Beralih Ke Sabah

KUALA LUMPUR : Ketika keadaan banjir di beberapa negeri di Semenanjung menunjukkan tanda-tanda pulih,  Sabah pula menghadapi bencana itu.

Hujan lebat sejak Ahad lepas yang memaksa kumpulan mangsa pertama di Negeri di Bawah Bayu itu dipindahkan ke pusat pemindahan sementara (PPS) semalam dijangka berterusan hingga Khamis ini, menurut Jabatan Meteorologi Malaysia (MetMalaysia).

MetMalaysia turut mengeluarkan amaran cuaca buruk dan waspada dengan hujan lebat itu di Sarawak untuk tempoh sama.

Jumlah mangsa yang dipindahkan ke PPS di negeri itu turut meningkat mendadak kepada 1,765 orang petang tadi.

Negeri-negeri lain menunjukkan perkembangan positif dan setakat hari ini tiada hujan diramal berlaku.

Selepas Perak dan Terengganu pulih sepenuhnya semalam, Kelantan pula dijangka menyusul esok selepas mangsa di negeri itu hanya berbaki 154 orang yang ditempatkan di sebuah PPS iaitu di Rantau Panjang.

Pahang pula walaupun masih kekal dengan jumlah mangsa yang tinggi iaitu seramai 16,373 orang setakat petang ini turut menunjukkan trend menurun sejak semalam.

Begitu juga di Johor dengan jumlah mangsa banjir terus berkurangan kepada 3,274 orang setakat ini. – BERNAMA


Bayi 5 Bulan Mati Selepas Dirogol Sepupunya Di Majlis Perkahwinan

Seorang bayi perempuan berusia lima bulan meninggal dunia selepas dirogol oleh sepupunya, Pappu, berusia 30 tahun.

Sebelum kejadian, ibu bapa bayi itu sedang sibuk melayani tetamu di majlis perkahwinan yang diadakan di Daudnager, India pada malam Ahad.

Pada jam 7 malam, Pappu, 30, datang menghampiri ibu saudaranya yang sedang mendukung mangsa dan meminta kebenarannya untuk mendukung si kecil itu. Tanpa mengesyaki apa-apa, si ibu terus membenarkan.

Selepas jam 9 malam, kelibat mereka berdua masih belum kelihatan menyebabkan si ibu panik lalu melakukan pencarian secara beramai-ramai

Tidak beberapa lama kemudian, mangsa ditemui terbaring tidak sedarkan diri di halaman tapak majlis, di sebelah suspek. Suspek terus melarikan diri tetpai berjaya ditahan semula pada keesokan hari.

Doktor mengesahkan, mangsa telah meninggal dunia apabila sampai di hospital.

Laporan bedah siasat juga mendapati mangsa telah dirogol.Sementara itu bapa mangsa mendakwa anaknya telah dirogol oleh Pappu.

Demi menuntut keadilan untuk mangsa, bapanya memfailkan kes itu ke mahkamah atas tuduhan menculik, merogol dan membunuh.


Ambang 2020: Warga KK Dinasihat Tidak Terlalu Ghairah Sambut Tahun Baharu

KOTA KINABALU, 27 Dis: Masyarakat di bandar raya ini dinasihatkan supaya tidak terlalu berlebihan ketika menyambut ambang Tahun Baharu 2020 sehingga boleh mengganggu ketenteraman serta keselamatan awam terutama di kawasan tumpuan orang ramai seperti Tanjung Lipat dan pusat bandar.

Ketua Polis Daerah Kota Kinabalu ACP Habibi Majinji berkata semua masyarakat juga perlu sentiasa berwaspada dan berhati-hati bagi mengelak daripada sebarang perkara tidak diingini berlaku.

“Saya menasihatkan masyarakat setempat supaya jangan terlalu teruja dan berlebihan sehingga menimbulkan kekacauan serta mengganggu orang sekeliling.

“Polis Kota Kinabalu telah bersedia memantau segala acara dan majlis diadakan sepanjang sambutan ambang tahun baru nanti. Anggota bertugas juga mencukupi dan semoga semua berada dalam keadaan terkawal,” katanya dalam sidang media di sini, hari ini.

Dalam perkembangan lain, Habibi berkata IPD Kota Kinabalu akan mengadakan KK Cops Night Run di Stadium Likas pada 7.30 malam, 4 Jan.

Terdapat dua kategori dipertandingkan masing-masing Competitive Run (10km) serta Fun Run (7km dan 5km), katanya.

“Kira-kira 5,000 orang dijangka menyertai larian ini dan setakat ini hampir 4,000 sudah mendaftar,” katanya dan menambah serentak dengan program itu, konsert menampilkan persembahan beberapa artis tempatan turut diadakan sehingga 11 malam.


Lebih 6,000 Berarak Sempena Sambutan Maulidur Rasul Di Sabah

KOTA KINABALU: Lebih 6,000 penduduk Islam berarak sejauh 1.4 kilometer sempena sambutan Maulidur Rasul peringkat negeri, di sini, hari ini.

Perarakan yang bermula dari Sutera Avenue dan berakhir di pekarangan Masjid Negeri Sabah, itu turut disertai Yang di-Pertua Negeri, Tun Juhar Mahiruddin bersama isteri Toh Puan Norlidah RM Jasni.

Turut menyertai perarakan, Menteri Undang-Undang dan Hal Ehwal Anak Negeri yang juga Pengerusi Jawatankuasa Induk, Datuk Aidi Moktar serta barisan menteri Kabinet negeri.

Sebanyak 74 kontinjen mewakili jabatan dan agensi kerajaan, syarikat swasta, pertubuhan bukan kerajaan (NGO) dan pelajar menyertai perarakan berkenaan.

Sementara itu, Juhar dalam perutusannya menzahirkan rasa gembira apabila melihat sebahagian besar peserta perarakan Maulidur Rasul ini adalah golongan muda.

“Ini petanda membuktikan generasi muda Islam di negeri ini sedar dan peka terhadap peranan mereka sebagai pendokong untuk meninggikan syariat dan syiar Islamiah di Sabah khususnya. Ia juga boleh dilihat sebagai sinergi dalam konteks mewacana masa depan negeri yang lebih gemilang.

“Perlu diketahui bahawa kejayaan Islam pada zaman Rasulullah SAW turut disumbangkan oleh golongan muda. Justeru, tidak keterlaluan jika saya katakan nasib negeri kita pada masa depan terletak pada genggaman generasi muda hari ini yang bakal mewarisi dan mengemudi hala tuju negeri.

“Oleh itu, generasi muda mestilah memiliki semangat juang yang membara yang didasari ilmu, iman dan takwa, selain membudayakan kerja secara kreatif serta inovatif,” katanya di sini.

Juhar berkata, walaupun mengubah budaya dan pemikiran bukan mudah, masyarakat terutama generasi muda perlu diperkasakan dan diberikan lebih banyak pendedahan agar lebih memahami aspirasi budaya inovasi untuk pembangunan negara.

Terdahulu, Aidi ketika menyampaikan ucapan Ketua Menteri, Datuk Mohd Shafie Apdal, berkata sejajar perjuangan Rasulullah SAW mensejahterakan ummah, kerajaan Sabah turut komited dalam memacu pembangunan negeri dengan sedaya upaya.

“Kita melaksanakan pelbagai program dan suntikan dana bagi memacu ekonomi negeri yang akhirnya dapat mensejahterakan rakyat secara keseluruhannya.

“Sabah dikurniakan dengan keindahan dan keunikan, justeru dalam hal ini, kita semua adalah petugas yang diamanahkan untuk menjaga, membangunkan serta memajukan negeri ini.

“Kita bertekad untuk terus menguruskan sumber kekayaan yang dikurniakan ini dengan penuh amanah dan tanggungjawab,” katanya.

Beliau berkata, barisan kepemimpinan kerajaan baharu yang diberi mandat oleh rakyat tidak akan mengkhianati amanah yang diberikan.

Justeru, beliau meminta rakyat berganding bahu memperkayakan hasil, memakmurkan kekayaan berteraskan prinsip maqasid syariah.

Pada majlis itu, bekas Peguam Besar Sabah, Datuk Mariati Robert, 66, dan bekas Datuk Bandar Kota Kinabalu, Datuk Yeo Boon Hai, 63, masing-masing dipilih sebagai Tokoh Maulidur Rasul peringkat negeri Sabah, tahun ini.


Pertikai Bersatu di Sabah, Kenny perlu diambil tindakan – Khairuddin

KUALA LUMPUR: Tindakan Pembantu Menteri Kewangan Sabah, Kenny Chua yang menghina Tun Dr Mahathir Mohamad di laman Facebooknya dianggap biadab dan tidak boleh diterima.

Penyelaras Parlimen Jasin, Datuk Seri Khairuddin Abu Hassan berkata, gelagat kurang ajar Kenny terhadap perdana menteri tidak harus dipandang remeh oleh Ketua Menteri Sabah, Datuk Seri Mohd Shafie Apdal sendiri.

“Mohd Shafie harus menegur dan mengambil tindakan tegas ke atas Kenny yang tidak sepatutnya mengeluarkan kenyataan kesat kepada Dr Mahathir.

“Kenny seperti tidak berpuas hati dengan keputusan Parti Pribumi Bersatu Malaysia (PPBM) hendak masuk ke Sabah.

“Itu adalah hak mana-mana parti politik untuk bergerak aktif di mana-mana negeri. Ia tidak menyalahi undang-undang,” katanya dalam satu kenyataan di sini, pada Isnin.

Kenny dikatakan mengeluarkan kata-kata kesat di catatan Facebooknya. Ia reaksi susulan Dr Mahathir untuk mengembangkan sayap Bersatu ke Sabah.

Tegas Khairuddin, Parti Warisan Sabah (WARISAN) juga dipersilakan untuk datang malah bergerak aktif di Semenanjung.

“Tidak ada masalah langsung. Cuma itu hak rakyat sama ada hendak menyertainya ataupun tidak.

“Kenapa Kenny seperti tidak faham. Dia sepatutnya bersifat ilmiah, rasional serta profesional. Jangan ikut hati kerana ianya boleh membawa mati.

“Sebagai seorang pemimpin, Kenny harus menunjukkan teladan yang baik. Dia bukan gangster tetapi seorang pemimpin politik,” jelasnya.

Tambahnya, Mohd Shafie harus segera mengambil tidakan terhadap Kenny.

“Seandainya Mohd Shafie tidak bertegas dengan pembantunya, ia juga membawa erti Ketua Menteri Sabah merangkap menteri kewangan negeri itu merestui tindakan Kenny.

“Kenny tidak layak untuk jadi pemimpin. Kita tunggu reaksi Mohd Shafie dalam isu ini,” katanya.

Sebelum ini, Mohd Shafie beberapa kali berharap Bersatu tidak akan masuk ke Sabah susulan ura-ura ia akan melebarkan sayapnya ke negeri ini dan bakal disertai beberapa bekas wakil rakyat UMNO.

Bagaimanapun baru-baru ini, Mohd Shafie Apdal berkata, mereka tidak boleh menghalang Bersatu jika parti itu benar-benar berhasrat melebarkan sayap ke negeri itu. – Astro Awani


PKP 2.0 : Kedai Makan, Gerai Penjaja Hanya Dibenarkan Perkhidmatan Bawa Pulang

KUALA LUMPUR: Semua kedai makan dan gerai penjaja di enam negeri dikenakan Perintah Kawalan Pergerakan (PKP), hanya dibenarkan beroperasi untuk perkhidmatan bawa pulang.

Enam negeri itu ialah Pulau Pinang, Selangor, Wilayah Persekutuan (Kuala Lumpur, Putrajaya dan Labuan), Melaka, Johor serta Sabah.

Perdana Menteri, Tan Sri Muhyiddin Yassin, berkata kedai makan dan gerai penjaja di negeri yang dikuatkuasakan Perintah Kawalan Pergerakan Bersyarat (PKPB) serta Perintah Kawalan Pergerakan Pemulihan (PKPP) pula, boleh beroperasi seperti biasa mengikut prosedur operasi standard (SOP) ditetapkan.

Selain itu, beliau berkata, perkhidmatan penghantaran makanan dibenarkan beroperasi di semua negeri.

“Pasar raya, perkhidmatan kesihatan termasuk klinik, hospital dan farmasi, serta bank dibenarkan beroperasi di kawasan PKP pada tahap berjaga-jaga.

“Patuhi SOP ketika berada di tempat ini seperti memakai pelitup muka dengan betul, jaga penjarakan fizikal dan kerap gunakan hand sanitizer.

“Jika tidak ada keperluan segera atau mendesak, tidak perlulah keluar rumah. Stay at home (tinggal di rumah),” katanya ketika menyampaikan Perutusan Perdana Menteri yang disiarkan secara langsung, hari ini.

Mengulas lanjut, Perdana Menteri berkata, Kementerian Perdagangan Dalam Negeri dan Hal Ehwal Pengguna (KPDNHEP) memberi jaminan bekalan dalam semua sektor peruncitan adalah mencukupi.

“Pemantauan terhadap barangan keperluan pengguna seperti gula, minyak masak, tepung gandum, beras, roti putih, susu tepung, ayam, sayur-sayuran, telur, bawang, hand sanitizer serta pelitup muka akan dilakukan setiap hari,” katanya. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


GRS Punya Cara Tersendiri Satukan Parti Tempatan Di Sabah – Hajiji

KOTA KINABALU : Semua pihak perlu memberikan ruang secukupnya kepada  Gabungan Rakyat Sabah (GRS) untuk menimbang kemasukan parti tempatan di negeri itu ke dalam gabungan politik tersebut.

Pengerusinya Datuk Seri Hajiji Noor berkata GRS sedang menimbang perkara itu dengan teliti sebelum membuat keputusan sama ada menerima parti terbabit atau sebaliknya.

“Kita mempunyai perancangan di dalam GRS, bagilah peluang, bukan terus kita (terima kemasukan parti),” katanya kepada pemberita selepas merasmikan Pesta Koko Sabah 2022 di sini hari ini.

Ketua Menteri Sabah itu berkata GRS juga mempunyai cara tersendiri dalam usaha menyatukan parti tempatan bagi memastikan semua pihak dapat bersama duduk semeja membangunkan Negeri Di Bawah Bayu.

Semalam, Naib Presiden Pertubuhan Kinabalu Progresif Bersatu (UPKO) Datuk Ewon Benedick mempersoal ‘cakap-cakap’ GRS mahu menyatukan semua parti politik tempatan Sabah namun tidak menerima keanggotaan Parti Kesejahteraan Demokratik Masyarakat (KDM), Parti Cinta Sabah (PCS) dan Parti Demokratik Liberal (LDP).

GRS dianggotai Bersatu Sabah, Parti Bersatu Sabah (PBS), Parti Solidariti Tanah Airku (STAR), Parti Progresif Sabah (SAPP) dan Pertubuhan Kebangsaan Sabah Bersatu (USNO) yang menjalin kerjasama bersama Barisan Nasional (BN) bagi mentadbir negeri itu. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


“Rezeki Kau Lah Bro”.. Lelaki Kahwin 2 Gadis Serentak Di Semporna

SEMPORNA: Kisah lelaki berkahwin lagi untuk menambah isteri sudah biasa didengar tetapi lain ceritanya di daerah ini apabila seorang lelaki mengahwini dua gadis serentak untuk hidup berpoligami.

Kisah lelaki itu tersebar apabila gambarnya bersanding bersama dua isteri dimuat naik dalam laman sosial Facebook sehingga mendapat perhatian ribuan netizen.

Gambar itu bersama kenyataan ringkas dimuat naik oleh seorang lelaki yang menggunakan nama Jimmy Jim, dipercayai sepupu kepada pengantin lelaki berkenaan.

Menerusi hantaran terbabit, dia memuat naik ucapan `Selamat pangantin baru..pecah rekod kluarga.. skali kawin trus 2 bini..tahniah sepupuku..apa bilang P Ramlee, JARANG JARANG.

Majlis perkahwinan itu berlangsung pada Jumaat 27 September lalu di Kampung Pukas, Semporna.

Difahamkan, pengantin lelaki berkenaan sudah bertunang dengan salah seorang gadis terbabit di Kota Kinabalu sebelum mengenali dan bercinta dengan seorang lagi gadis ketika berpindah kerja di sebuah pusat peranginan di Pulau Mabul, di sini.

Gadis berkenaan kemudiannya mengajak lelaki itu untuk berkahwin tetapi pada masa sama, tunangnya di Kota Kinabalu turut menggesanya berkahwin dengannya dan kesudahannya, kedua-dua gadis itu berkahwin serentak dengan lelaki terbabit.

Setakat ini, hantaran mengenai perkahwinan mereka sudah dikongsi hampir 5,000 orang dengan lebih 2,000 komen.

Seorang netizen, Rabiatul Aliah, sempat memberi maklum balas mengagumi kehebatan lelaki terbabit.

“Hebatlah kalau mampu tanggung nafkah serentak.. Didikan agama sama rata.. Adil … Jarang orang kahwin macam ni sebab tahu kemampuan diri,” katanya.

Seorang lagi netizen, Farehah Roos pula menyifatkan ia adalah rezeki dan jodoh lelaki bersama dua gadis yang menjadi pasangan hidupnya.

“Rezeki dia, jodohkan rahsia Allah…Semoga bahagia hingga ke akhir hayat,” katanya.

Tidak kurang juga yang memberi maklum balas mencuit hati seperti komen seorang netizen yang menggunakan nama Rohayu Rami.

“Amboiiiii untung lah kau bang….2 sekali kau dapat….selepas selesai majlis jangan lupa sujud syukur,” katanya.

Ia dipercayai perkahwinan poligami pertama membabitkan seorang lelaki berkahwin serentak dengan dua gadis berlaku di daerah ini.

Usaha mendapatkan maklumat lanjut mengenai perkahwinan itu bagaimanapun tidak berjaya selepas keluarga pasangan terbabit tidak mahu cerita berkenaan diperbesarkan.


Ungkapan ‘In God We Trust’ Kurang Sesuai

SANDAKAN: Pengerusi Barisan Nasional (BN) Sabah Dato Sri Bung Moktar Radin mempersoalkan kesesuaian penggunaan ungkapan ‘In God We Trust, Unite We Must’ oleh Parti Warisan Sabah (WARISAN).

Menurutnya, sebahagian daripada ayat ungkapan berkenaan iaitu ‘In God We Trust’, membawa maksud yang mendalam bagi negara Filipina termasuk digunakan di lokasi umum.

“Di negara Filipina, ‘In God We Trust’ adalah antara ungkapan yang sinonim dengan mereka. Salah satu perkampungan di negara itu turut memaparkan ungkapan yang sama pada pintu gerbang. Kenapa WARISAN mahu tiru sedangkan kita tahu Filipina mahu menuntut Sabah?.

“Dalam tempoh WARISAN memerintah kerajaan negeri, Filipina terlalu agresif menuntut Sabah dan mahu Sabah menjadi hak mereka,” katanya dalam sidang media selepas Majlis Perjumpaan Bersama Jentera Barisan Nasional (BN) Libaran di Bandar Labuk Jaya di sini semalam.

Terdahulu dalam ucapannya, Bung berkata sekiranya BN diberi kemenangan dalam Pilihan Raya Negeri (PRN) Sabah ke-16 dan memerintah negeri, pihaknya akan memastikan Sabah adalah hak Malaysia dan tidak akan keluar dari negara ini.

“Kita ingin pesan kepada kerajaan Filipina bahawa kita tidak akan iktiraf tuntutan mereka ke atas Sabah. Kita bukan macam WARISAN yang mesra dengan negara jiran.

“Ini bukan permainan politik tetapi permainan orang kecewa dan ia bahaya dan patut ditolak.

“Tetapi, tidak bagi BN yang mana kita sedia memacu Sabah ke satu mercu yang lebih baik, sekiranya memerintah kembali negeri ini,” jelasnya.

Dalam pada itu, Bung turut mengingatkan calon-calon BN serta jentera parti untuk menggandakan usaha kempen bagi memenangi hati rakyat.

Katanya, sekiranya mahu menang dalam pilihan raya, pasukan mereka perlu melakukan kerja yang setimpal dengan sasaran itu.

Hadir sama, Pengerusi BN Kedah Datuk Seri Jamil Khir Baharom serta tiga calon BN iaitu Suhaimi Nasir (Gum-Gum), Mokran Ingkat (Sungai Manila) dan Mohd Hamsan Awang Supain (Sungai Sibuga).- Utusan Borneo

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


IPD Penampang Cukup Anggota Laksana SJR Larangan Rentas Daerah

PENAMPANG: Keanggotaan Ibu Pejabat Polis Daerah (IPD) Penampang mencukupi sepanjang penugasan sekatan jalan raya (SJR) Larangan Rentas Daerah bermula hari ini hingga 16 Oktober depan.

Ketua Polis Daerah Penampang, Deputi Superintendan Mohd Haris Ibrahim berkata, pihaknya tidak menghadapi sebarang masalah berkaitan kekurangan anggota setakat ini.

“SJR kali ini hanya membabit satu lokasi sahaja iaitu Jalan Lok Kawi-Penampang.

“Kekuatan bagi penugasan dalam satu masa membabitkan lima keanggotaan terdiri seorang penyelia dan empat anggota.

“Oleh itu, kita melihat bilangan anggota yang ada sekarang masih mencukupi untuk menjalankan tugas bagi tempoh dua minggu.

“IPD Penampang sentiasa bersedia dalam menjalankan tugas ini berikutan kita sudah pernah menjalankan tugas sama pada awal Perintah Kawalan Pergerakan (PKP) yang bermula pada bulan Mac tahun ini,” katanya ketika ditemui media di lokasi SJR, di sini, hari ini.

Mengulas lanjut mengenai penugasan itu, Mohd Haris menyatakan SJR di lokasi terbabit akan dijalankan selama 24 jam seperti yang diarahkan pucuk pimpinan.

Menurut beliau, perkara utama yang ditekankan dalam penugasan berkenaan adalah menasihatkan pengguna jalan raya bagi mengurangkan pergerakan untuk tempoh dua minggu dinyatakan kerajaan.

“Kalau boleh duduklah di rumah sahaja sekiranya tiada sebarang urusan penting.

“Hal ini kerana tujuan utama kerajaan mengadakan sekatan rentas daerah ini adalah untuk memutuskan rantai wabak Covid-19.

“Bagaimanapun, kita juga mengingatkan orang awam yang memerlukan rentas daerah bagi tujuan kerja agar mendapatkan surat daripada majikan masing-masing selain kebenaran polis untuk tujuan kecemasan,” katanya.- HMetro


Covid-19: 4 Kluster Baharu Di Sabah

KUALA LUMPUR: Empat kluster baharu COVID-19 dilaporkan di Sabah, hari ini

Ketua Pengarah Kesihatan, Tan Sri Dr Noor Hisham Abdullah, berkata ia menjadikan jumlah kluster yang dipantau Kementerian Kesihatan ketika ini ialah 180 kluster.

Katanya, empat kluster baharu dikesan di Sabah ialah Kluster PTS Sibuga dan Kluster Dermaga di Sandakan, Kluster Tapak Bina Jesselton di Kota Kinabalu, serta Kluster Tempasuk di Kota Belud.


40% Penduduk Sabah Sudah Terima Vaksin Dos Pertama

TUARAN, 1 Ogos : Hampir 40 peratus penduduk Sabah telah menerima suntikan vaksin dos pertama sejak Program Imunisasi COVID-19 Kebangsaan peringkat negeri dimulakan pada Mac lepas, kata Pengarah Kesihatan Sabah Dr Rose Nani Mudin.

Beliau berkata Sabah turut merekodkan sekitar 18 hingga 19 peratus penduduknya telah melengkapkan kedua-dua dos suntikan vaksin COVID-19 melalui program imunisasi itu, setakat ini.

“Kita kena bekerja lebih keras dari sekarang (untuk mencapai sasaran imuniti kelompok). Kita akan menggunakan pelbagai kaedah dan menggembleng semua tenaga Pasukan Petugas Khas Imunisasi COVID-19 negeri dan daerah,” katanya kepada pemberita selepas meninjau operasi pusat pemberian vaksin (PPV) di Dewan Sulaman di sini hari ini.

Setakat semalam (31 Julai), seramai 1.2 juta daripada 2.7 juta penduduk dewasa di Sabah telah menerima suntikan vaksin, dengan seramai 819,705 daripadanya adalah penerima dos pertama, manakala selebihnya iaitu 392,252 telah melengkapkan kedua-dua dos suntikan vaksin berkenaan.

Dalam pada itu, Dr Rose Nani berkata, pihaknya optimis Sabah mampu mencapai sasaran 80 peratus imuniti kelompok sebelum hujung tahun ini susulan perkembangan positif jumlah penerima vaksin yang meningkat setiap hari.

Justeru, Dr Rose Nani berkata, sasaran penerima vaksin di Sabah akan ditingkatkan kepada 45,000 orang sehari memandangkan jumlah dos suntikan harian ketika ini telah melebih sasaran 30,000 dos sehari.

“Bagaimanapun, ia bergantung kepada bekalan vaksin dan juga sumber tenaga kerja,” katanya menambah proses pembekalan vaksin di Sabah setakat ini mengikut jadual ditetapkan.

Bagi memastikan semua penduduk menerima vaksin, Dr Rose Nani berkata, pihaknya juga akan terus memperkasakan Program Jangkauan Komuniti Vaksinasi COVID-19 bagi meningkatkan jumlah pendaftaran penerima vaksin di Sabah terutama di luar bandar dan pedalaman yang tidak mempunyai liputan internet.

Setakat Sabtu, seramai 1.16 juta atau 42.2 peratus rakyat Sabah telah mendaftar sebagai penerima vaksin menerusi pelbagai platform pendaftaran disediakan.

Pendaftaran maklumat penerima vaksin termasuk yang datang secara ‘walk-in’ itu perlu untuk pemantauan keadaan kesihatan termasuk sekiranya ada kesan sampingan selepas divaksin, katanya. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Covid-19: Tiga Lagi Kes Kematian Di Sabah Hari Ini

PUTRAJAYA: Tiga lagi kes kematian akibat Covid-19 dilaporkan di Sabah, hari ini.

Ketua Pengarah Kesihatan, Tan Sri Noor Hisham Abdullah berkata, tiga kes kematian ini melibatkan satu kes di Hospital Tawau, Hospital Semporna dan dan Hospital Queen Elizabeth (HQE),Kota Kinabalu.

Kesemua pesakit ini berumur antara 51 hingga 61 tahun dan kebanyakan mereka mempunyai latar belakang penyakit kronik seperti kencing manis dan darah tinggi.

Kematian yang dilaporkan hari ini membabitkan dua lelaki dan seorang perempuan.

Pertambahan kes terbaru ini menjadikan kes kematian yang dilaporkan di negara ini meningkat kepada 155 kes.

Untuk kes positif baharu, daripada 374 kes baharu yang dilaporkan, 277 dilaporkan di Sabah dengan satu kluster baharu iaitu kluster Highway di Kota Belud.

Daripada 374 kes baharu, 372 kes adalah jangkitan tempatan manakala, dua adalah kes import.

Pertambahan kes baharu menjadikan bilangan kumulatif kes di Malaysia sebanyak 15,096 kes.

Sehubungan itu, sebanyak 4,161 kes aktif dengan 73 kes ditempatkan di Unit Rawatan Rapi (ICU) dan 28 kes memerlukan bantuan alat pernafasan.

Manakala, sebanyak 10,780 kes telah pulih sehingga kini.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


MPS Nafi Pengunjung Pasar Umum Sandakan Bersesak

SANDAKAN: Majlis Perbandaran Sandakan (MPS) menafikan orang ramai bersesak dan tidak mengamalkan penjarakkan sosial ketika berkunjung ke Pasar Umum Sandakan.

Ia susulan beberapa keping gambar yang tular sejak semalam menerusi media sosial menunjukkan orang ramai berkumpul di hadapan pasar berkenaan.

Presiden MPS, Wong Foo Tin, berkata gambar itu sebaliknya adalah gambar lama yang dipercayai dirakam sebelum tempoh Perintah Kawalan Pergerakan (PKP).

Katanya, selain terbabit dalam Pasukan Pemantau Perintah Kawalan Pergerakan Bersyarat (PKPB), pihaknya juga sentiasa melakukan pemantauan menerusi kamera litar tertutup (CCTV) bagi memastikan orang ramai mematuhi prosedur operasi standard (SOP) yang ditetapkan.

“Gambar yang tular adalah gambar lama.

“Anggota MPS juga terbabit dalam pasukan pemantau. Kita juga pantau keadaan itu menerusi CCTV,” katanya ketika dihubungi di sini, hari ini.

Sementara itu, Ketua Polis Daerah Sandakan, Asisten Komisioner Mohd Azhar Hamin, berkata berdasarkan pemantauan, orang ramai mematuhi peraturan dengan mengamalkan penjarakkan sosial, memakai pelitup muka serta menggunakan cecair pembasmi kuman ketika berkunjung ke pasar dan pusat beli-belah. – Berita Sabah

Ikuti kami di Telegram Untuk Mendapatkan Info Dari Negeri Sabah: klik 👉 https://t.me/sabahpost


Najib Dipenjara 12 Tahun, Denda RM210 Juta

KUALA LUMPUR: Bekas Perdana Menteri, Datuk Seri Najib Razak dijatuhi hukuman penjara 12 tahun dan RM210 juta oleh Mahkamah Tinggi Kuala Lumpur sebentar tadi atas kesalahan menyeleweng RM42 juta dana SRC International Sdn Bhd.

Hakim Mohd Nazlan Mohd Ghazali membuat keputusan itu selepas berpuas hati pihak pembelaan gagal membuktikan kes melampaui keraguan munasabah.

Najib didapati bersalah atas tiga pertuduhan pecah amanah jenayah (CBT), tiga pertuduhan pengubahan wang haram dan satu pertuduhan menyalahgunakan kuasa membabitkan dana SRC, bekas anak syarikat 1Malaysia Development Berhad (1MDB) yang kini diletak di bawah Kementerian Kewangan.

Pendakwaan diketuai Timbalan Pendakwa Raya ad hoc Datuk V Sithambaram manakala Tan Sri Muhammad Shafee Abdullah mengetuai pasukan pembelaan.

Terdahulu, mahkamah menolak permohonan Najib untuk menangguhkan rayuan bagi meringankan hukumannya yang disabitkan bersalah atas tujuh pertuduhan pada Isnin ini.

Mohd Nazlan memutuskan bahawa pihak pembelaan perlu mempunyai alasan yang kukuh untuk berbuat demikian.

“Alasan pembelaan bahawa mereka memerlukan masa untuk melihat latar belakang kes yang saya sabitkan kepada Najib tidak boleh diterima,” katanya.

Oleh itu beliau memutuskan rayuan meringankan hukuman diteruskan hari ini.

Najib, perdana menteri keenam dari 2009 hingga 2018, menjadi ketua negara pertama di Malaysia yang diheret ke mahkamah.

Perbicaraan bermula pada 3 April 2019 dengan pendakwaan memanggil 57 saksi sebelum menutup kesnya pada 27 Ogos tahun sama.

Pada 11 November 2019, Najib diarahkan membela diri atas kesemua pertuduhan selepas mahkamah mendapati pihak pendakwaan berjaya membuktikan kes prima facie terhadapnya.

Pada 3 Disember 2019, Najib memberi keterangan sebagai saksi pertama pembelaan untuk menjawab pertuduhan terhadapnya dengan membaca penyataan saksi setebal 243 muka surat.

Pada 5 Jun lalu, mahkamah menetapkan hari ini untuk mengumumkan keputusan dalam kes itu selepas mendengar hujah kedua-dua pihak di akhir kes pembelaan yang bermula pada 1 Jun.

Najib pertama kali dihadapkan ke Mahkamah Sesyen Kuala Lumpur pada 4 Julai 2018 atas tiga pertuduhan CBT dan satu pertuduhan menyalahgunakan kedudukan.

Seterusnya pada 8 Ogos 2018, Najib sekali lagi dihadapkan ke Mahkamah Sesyen atas tiga pertuduhan pengubahan wang haram membabitkan wang sama.

Semua kes itu kemudian dipindahkan ke Mahkamah Tinggi dan dibicarakan bersama.- HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Kami Dengar Suara Rakyat Tawau Dan Api-Api – Christina

KOTA KINABALU: Suara rakyat terutama di kawasan Parlimen Tawau dan Dewan Undangan Negeri (DUN) Api-Api didengari.

Anggota Parlimen Tawau, Datuk Christina Liew berkata demikian dan kini menjalani kuarantin wajib 14 hari di sebuah hotel di Kuala Lumpur setelah ujian sapuan COVID-19 pertama di Pejabat Kesihatan KLIA diikuti dengan ujian kedua sebagai persiapan untuk menghadiri persidangan Parlimen Malaysia ke-14.

Sebagai seorang yang cukup aktif, beliau berkata kuarantin sukar dilakukan terutama ketika banyak perkara yang memerlukan perhatian segera.

“Saya harus mengingatkan diri bahawa mematuhi prosedur operasi standard (SOP) adalah salah satu cara penting untuk melakukan peranan kita dalam memutuskan rantaian jangkitan COVID-19.

“Saya ingin meyakinkan anda bahawa saya telah mendengar permintaan anda untuk meminta bantuan segera. Saya mungkin tidak dapat berada di sana secara fizikal sekarang, tetapi pegawai kami di Pusat Khidmat Rakyat Parlimen Tawau bekerja keras untuk memenuhi keperluan anda.

“Saya selalu berhubungan dengan mereka untuk memantau dan mengarahkan kegiatan ini,” kata Christina, yang juga Ahli Dewan Undangan Negeri (ADUN) Api Api, dalam satu kenyataan yang dikeluarkan di sini, Isnin.

Mereka yang memerlukan bantuan di kawasan Parlimen Tawau disarankan untuk menghubungi Fung Thin Yein di talian 012-6114700 dan Robert Penggai di 011-33807901 manakala untuk DUN Api-Api, bolehlah menghubungi Grace Lee di Pusat Khidmat Masyarakat Api-Api di talian 019-8819270, tambah Christina.

“Sayangnya, sumber daya kita terhad dan permintaan akan selalu melebihi bekalan yang ada pada masa ini, terutama sekarang kita berada di pihak pembangkang,” katanya.

Walau bagaimanapun, beliau memberi keyakinan untuk memastikan keperluan rakyat dipenuhi, para petugas berkenaan akan berusaha membawa mereka ke badan-badan kerajaan yang berkaitan untuk mendapatkan bantuan yang diperlukan.

“Saya tahu sekarang ini adalah masa yang sukar bagi semua orang. Mari kita bersama-sama cuba menempuhi masa-masa sukar ini bersama dengan kesabaran, kebaikan dan harapan. Jaga keselamatan dan kekal yakin,” katanya. – Utusan Borneo


Keningau Diamond didaftarkan sebagai varieti nanas terbaharu Malaysia

KENINGAU: Ketua Setiausaha Kementerian Pertanian dan Industri Asas Tani Datuk Mohd Sallehhudin Hassan hari ini mengumumkan pendaftaran baharu sejenis spesis nanas yang dikenali sebagai ‘Keningau Diamond’.

Katanya nanas yang dihasilkan usahawan tersohor Prof Adjung Datuk Yap Yun Fook di Ladang Bomboi Keningau itu, merupakan varieti nanas kebangsaan terkini, selepas AC1 Moris, AC2 Sarawak, AC3 Gandul, AC4 Maspine, AC5 Josapine, AC6 Yankee, AC7 Moris Gajah, AC8 N36, AC9 MD2, AC10 View of Sunset dan AC11 Madu Kaca.

“Ya memang akan didaftarkan dan kita kenali nanas itu sebagai Keningau Diamond kerana ia dihasilkan di sini (Keningau). Varieti ini akan dibawa ke peringkat lebih jauh dari Sabah iaitu hingga ke Semenanjung Malaysia dan juga antarabangsa,” katanya kepada Bernama di sini, semalam.

Mohd Sallehhudin berkata selepas didaftarkan, Lembaga Perindustrian Nanas Malaysia (LPNM) akan mempromosikan varieti terbaharu itu ke luar negara, sama seperti nanas kebangsaan sedia ada.

Menurutnya kemunculan varieti Keningau Diamond yang dibangunkan secara komersil di Keningau memberi keyakinan kepada negara untuk mencapai sasaran keluaran nanas yang lebih agresif.

“Kita sangat optimis dengan harapan ini, dengan melihat sumbangan daerah Keningau menerusi Datuk Yap Yun Fok yang sangat besar dalam industri nanas ini.

“Kemampuan beliau (Yap) dalam industri ini (pembangunan nanas komersil) sangat kuat … kementerian sangat berbangga dengan usaha beliau,” katanya.

Dalam pada itu, Yap berkata terdapat perbezaan ciri-ciri morfologi pokok dan buah nanas Keningau Diamond terutama isinya yang sangat manis ketika mentah, yang meletakkan nanas itu sangat istimewa dan digemari semua lapisan pengguna.

Statistik LPNM mencatatkan seluas 13,433 hektar tanaman nanas di seluruh negara ini dengan nilai pengeluaran RM610 juta dengan 434,811 metrik tan nilai eksport mencecah RM208 juta setahun.

Agensi itu menyasarkan nilai eksport nanas negara meningkat kepada RM320 juta pada tahun 2020 berasaskan varieti-varieti komersil di pasaran luar negara. — Bernama


Alat sulit tersekat dalam lubang paip

TANGKAK – Tindakan seorang remaja lelaki memasukkan alat sulitnya dalam lubang paip besi di kediamannya di sini mengundang padah apabila anggota tubuh itu gagal dikeluarkan dan tersekat selama lebih kurang sejam.

Ketua operasi dari Balai Bomba dan Penyelamat Tangkak, Pegawai Bomba Kanan II, Seniman Idris berkata, dalam kejadian jam 10 malam semalam, pihaknya menerima panggilan kecemasan berhubung insiden berkenaan dan bergegas ke kediaman mangsa.

Menurutnya, sebaik tiba, kami dapati mangsa berusia 16 tahun gagal mengeluarkan alat sulitnya yang telah tersekat di besi paip berkenaan.

“Besi sepanjang kira-kira enam inci dengan diameter bersaiz lima milimeter itu tidak lagi digunakan.

Besi paip yang berjaya dipotong dan dikeluarkan dari alat sulit mangsa. “Bomba terpaksa bertindak memotong paip besi itu terlebih dahulu,” katanya ketika dihubungi.

Menurutnya lagi, selepas paip dipotong, alat sulit mangsa masih gagal dikeluarkan menyebabkan kes terpaksa dirujuk ke hospital.

“Dalam jam 10.40 malam, mangsa dibawa ke Hospital Pakar Sultanah Fatimah (HPSF) untuk kerja mengeluarkan paip besi yang telah dipotong tadi.

“Kes berjaya diselesaikan dengan kepakaran pihak hospital dan mangsa dilaporkan stabil.

“Namun, kejadian itu menyebabkan alat sulit mangsa bengkak serta luka kecil,” katanya. – Sinar Harian


PKP: Kerajaan Sabah Diminta Selesai Isu Lambakan Sayur Di Kundasang

KOTA KINABALU, 5 April: Kerajaan negeri Sabah digesa untuk segera menyelesaikan masalah lambakan sayur di Kundasang, Ranau, berikutan pelaksanaan Perintah Kawalan Pergerakan (PKP), selain arahan berkaitan menerusi ‘Sabah COVID-19 Command Centre’.

Ketua Unit Kampung Lipasu Pertubuhan Peladang Kawasan (PPK) Kinabalu Jailin Nazrin yang membuat gesaan itu berkata, kerajaan negeri khususnya Kementerian Pertanian dan Industri Makanan Sabah, diminta untuk tidak lepas tangan serta membiarkan masalah itu berlarutan.

“Masalah ini semakin serius, berikutan para pemborong sayur dari luar Kundasang tidak dibenarkan masuk. Sayur-sayuran adalah barangan keperluan rakyat, dan pengeluaran serta penjualannya mesti berterusan,” katanya dalam kenyataan di sini, hari ini.

Beliau berkata demikian bagi mengulas laporan berita yang menyatakan lebih 300 peniaga sayur di Kundasang mengalami kerugian, selepas berlakunya lambakan sayur berikutan pelaksanaan PKP.

Jailin berkata, masalah itu berlaku sejak hari pertama pelaksanaan PKP pada 18 Mac lepas, justeru pihaknya berharap kerajaan negeri dapat mempermudahkan urusan pengedaran bekalan makanan termasuk sayur-sayuran, memandangkan perkhidmatan itu turut dibenarkan beroperasi dalam tempoh ini.

Sementara itu Pengerusi Persatuan Penjaja Kundasang Mariana Taliban berkata, lambakan sayur semakin banyak, apabila PKP memasuki minggu kedua.

Katanya, mereka terpaksa mengambil inisiatif menghantar semua sayur ke Kota Kinabalu untuk dijual separuh harga, supaya ia tidak dibuang begitu sahaja.

“Selain itu, lambakan sayur yang tidak terjual ini juga diagihkan kepada beberapa kampung di Ranau. Langkah ini bukan sahaja dapat mengelakkan pembaziran, tetapi sekali gus mampu membantu individu atau keluarga memerlukan, khususnya yang tinggal di kawasan jauh daripada pekan atau bandar,” katanya.


(VIDEO) Gajah Heret, Pijak Budak Perempuan Yang Sedang Tidur Sampai Mati

Seorang budak perempuan berusia tujuh tahun terbunuh selepas seekor gajah mengheretnya dari katil ketika dia tidur ke luar dan memijaknya sampai mati.

Sini Munda dari Mundasahi di kawasan hutan Champua, timur India, sedang tidur di sebelah abang dan kakaknya, Ganesh serta Rani, apabila haiwan itu tiba-tiba merempuh sisi rumah mereka menyebabkan dinding runtuh.

Gajah itu kemudian menggunakan belalainya untuk menarik Sini keluar dan memijaknya. Ganesh dan Rani juga dalam keadaan kritikal kerana dihempap dinding rumah dan kini dirawat di Pusat Kesihatan Masyarakat Champua, lapor Ommcom News dipetik Mail Online.

April lalu, lima orang dipijak mati seekor gajah di Angul. Gajah itu pada mulanya menyerang tiga sekeluarga yang tidur di luar mereka sebelum turut membunuh dua yang lain, lapor The Hindu. – Agensi


(VIDEO) ‘Kau Baru Kenal Aku Siapa Kan!’ – Remaja Dibelasah, Mukanya Dipijak Dengan Kaki Sehingga ‘Mengeras’

Viral di media sosial ketika ini, satu klip video pergaduhan di antara beberapa remaja lelaki yang dipercayai berlaku di sebuah padang di Setia Alam, tanpa diketahui motif sebenar kejadian.

Berdasarkan klip video berdurasi 36 saat itu, remaja berbaju biru menampar mangsa beberapa kali dan berkata, “Kau baru kenal aku siapa, kan?”.

Serentak dengan itu, suspek menarik rambut mangsa dan mengheret ke lantai sebelum dipukul bertubi-tubi dan kemudian rakan suspek datang lalu melompat dan menghentak muka mangsa dengan kuat menggunakan kakinya sehingga menyebabkan mangsa ‘mengejung’ menahan kesakitan.

Di media sosial, netizen mengecam tindakan dua suspek terbabit dan menggesa pihak berkuasa menyiasat dan mengambil tindakan tegas terhadap suspek.

Namun tampil pula seorang lelaki memaklumkan kes itu telah diselesaikan dan laporan polis juga telah dibuat oleh bapa mangsa.”…kes ini sudah dibuat report ke balai polis.

Tujuan saya viralkan kes ini kerana saya bersimpati terhadap rakan saya. Mengapa perlu bergaduh sedangkan boleh berbincang secara baik.

Meskipun laporan polis telah dibuat, netizen tidak menganggap kes itu telah diselesaikan dan kini berharap pihak polis mengambil tindakan sewajarnya terhadap suspek yang jelas sekali bertindak melampaui batasan sehingga menyebabkan kecederaan pada mangsa.


Mayat 34 pelajar gereja ditemui, 52 hilang

PALU: Penyelamat Indonesia menemui mayat 34 pelajar yang terbunuh dalam banjir lumpur akibat gempa bumi di Sulawesi Jumaat lalu yang menimbus gereja mereka, kata seorang pegawai tempatan hari ini.

“Sejumlah 34 mayat ditemui oleh pasukan kami,” kata jurucakap Palang Merah Indonesia, Aulia Arriani kepada AFP.

Beliau menambah, pada awalnya 86 pelajar dilaporkan hilang dari sebuah kem Kitab Injil di Pusat Latihan Gereja Jonooge di daerah Sigi Biromaru.


UPKO Puas Hati Penjelasan MKN Berhubung Isu PSS

KOTA KINABALU: Upko berpuas hati dengan penjelasan Majlis Keselamatan Negara (MKN) Sabah serta beberapa agensi berhubung isu pelaksanaan Pas Sementara Sabah (PSS) yang menjadi perdebatan pelbagai pihak ketika ini.

Menurut Setiausaha Agung Upko, Nelson Angang sebagai langkah seterusnya Ahli Majlis Tertinggi Upko akan mengadakan mesyuarat untuk berbincang secara lebih lanjut serta mendapatkan pendirian sebulat suara parti terhadap pengenalan PSS menggantikan dokumen sedia ada.

“Kami amat berpuas hati dengan penjelasan oleh pihak MKN kerana mereka mendengar pandangan kita dan stake holder lain seperti parti politik dan badan bukan kerajaan (NGO) yang hadir dalam perbincangan meja bulat kali ini.

“Apa yang saya boleh katakan, banyak kekeliruan dan persoalan terjawab dan dapat kami fahami tentang fungsi PSS,” katanya kepada SabahNewsToday selepas menjadi pengerusi Perbincangan Meja Bulat Mengenai PSS anjuran Upko di sini, hari ini.

Perbincangan secara tertutup itu dihadiri Presiden Upko merangkap Timbalan Ketua Menteri, Datuk Seri Madius Tangau dan Naib Presiden yang juga Menteri Pembangunan Luar Bandar, Datuk Ewon Benedict serta beberapa pemerhati.

Agensi kerajaan yang turut serta dalam perbincangan itu ialah Jabatan Ketua Menteri, MKN Putrajaya, MKN Sabah, Jabatan Imigresen, Pejabat Peguam Negeri Sabah dan Pejabat Setiausaha Persekutuan Negeri Sabah.

Parti politik pula terdiri daripada PKR, Amanah, DAP, Gerakan, SAPP, LDP dan PAN manakala NGO diwakili Bersih, Sabah Law Society, Seeds, Gannos, dan Pesbuk.

Nelson berkata penganjuran meja bulat itu bertujuan mendengar penjelasan daripada pihak berkaitan dan dalam masa sama pihaknya juga memberikan ruang kepada pemimpin parti politik dan NGO mengemukakan pandangan dan bertanya soalan berkaitan PSS kepada agensi berkaitan.

Oleh yang demikian jelas beliau lagi walaupun ketika ini Upko belum menetapkan pendirian berkaitan PSS namun perbincangan meja bulat itu banyak membantu menjawab kekeliruan mengenainya.

“Bagi Upko kita perlu melihat maklum balas peringkat akar umbi, seperti saya katakan banyak persoalan dahulu berkaitan PSS telah diterangkan tetapi kita akan memantau sekiranya terdapat penambahbaikan PSS tahun depan.

“Sebagai parti politik, jika ada ahli-ahli atau orang awam bertanyakan isu ini kita akan cuba menerangkan apa yang kita fahami,” katanya.

Ditanya mengenai ketiadaan pemimpin Parti Bersatu Sabah (PBS) menyertai perbincangan meja bulat itu, Nelson berkata beliau telah dimaklumkan secara peribadi oleh Setiausaha Agung PBS Datuk Jahid Jahim bahawa mereka tidak dapat hadir.

“Mungkin mereka ada sebab-sebab lain, tapi Datuk Jahid Jahim ada menghubungi saya semalam dan memberitahu tidak dapat hadir, terima kasih kerana maklumkan. Mungkin boleh hadir dalam engagement yang akan datang,” katanya.

Dalam pada itu katanya, setiap pemimpin perlu memahami apa isu PSS kerana hasil daripada pemahaman itu kerajaan boleh mengadakan penambahbaikan agar pelaksanaan PSS benar-benar efektif. – SabahNewsToday


Maya Hejnowska Rangkul Gelaran Unduk Ngadau Kaamatan 2021

PENAMPANG: Maya Hejnowska, 21, yang mewakili Dewan Undangan Negeri (DUN) Api-Api Kota Kinabalu, berjaya merangkul gelaran Unduk Ngadau Kaamatan 2021.

Gadis berdarah campuran Kadazan-Polish ini meraih tempat pertama selepas menewaskan 21 peserta di peringkat akhir Pertandingan Unduk Ngadau Pesta Kaamatan Peringkat Negeri Sabah 2021.

Pertandingan Unduk Ngadau Kaamatan (UNK) 2021 berlangsung di Dewan Kebudayaan Hongkod Koisaan KDCA di sini dan disiarkan secara langsung menerusi laman Facebook Kaamatan TV hari ini.

Maya yang juga anak kedua daripada tiga adik-beradik dan satu-satunya perempuan kini menuntut di Universiti Malaysia Sabah (UMS) dalam jurusan Ijazah Sarjana Muda Pengajian Muzik.

Pemenang tempat pertama UNK 2021 ini berjaya membawa pulang hadiah keseluruhan yang bernilai RM66,830 termasuk wang tunai berjumlah RM25,200.

Beliau turut dipilih sebagai ‘Miss Charming’ melalui undian laman web dan memenangi gelaran Tati Tosuau (Miss Friendly) sempena Malam Gala UNK atau ‘Sodop Pintutunan’ pada 28 Mei lepas.

Dalam pada itu, dua wakil Unduk Ngadau dari Ranau yang mewakili DUN Paginatan dan Kundasang masing-masing meraih tempat kedua dan ketiga UNK 2021.

Unduk Ngadau DUN Paginatan Dianarin Vahidin memenangi tempat kedua manakala Febby Angelica Richard yang mewakili DUN Kundasang mendapat tempat ketiga.

Naib johan membawa pulang hadiah keseluruhan bernilai RM45,280 termasuk wang tunai berjumlah RM12,200 dan tempat ketiga menerima hadiah keseluruhan bernilai RM32,980 termasuk wang tunai RM10,200.

Peserta lain yang layak mendapat tempat keempat hingga ketujuh dalam pertandingan ini termasuklah Lisa Christie Deminic (Tulid), Avril Elvira Roger Anthony (Tanjung Keramat), Sharon Stephen (Kawang), dan Carrey Evanne Kim Lee (Penampang).

Seramai 79 peserta menyertai UNK tahun ini yang diadakan secara tanpa sempadan termasuk empat peserta dari empat negeri di Semenanjung. – Utusan Borneo

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Penggal ular belit cucu

Queensland: Seorang datuk berjaya menyelamatkan cucunya berusia 22 bulan yang sedang dibelit ular sawa sepanjang 4.2 meter dengan menikam mati reptilia itu.

Dalam kejadian Sabtu lalu di Julatten, Queensland, Naish Dobson bermain di beranda rumahnya apabila tiba-tiba dibelit ular berkenaan, lapor Daily Mail.

Ibunya Amanda Rutland menyedari sesuatu tidak kena apabila melihat reaksi kakak Naish, Evie-Blue, tiga, yang berjalan mengundur sambil memerhatikan kejadian berkenaan.

Dia terus berlari ke arah Naish dan melihat bayi itu sudah digigit di lengan kanannya sebelum ular itu melingkari badannya. Malah Amanda juga dipatuh ketika cuba menarik mulut ular yang cuba membaham anaknya itu.

Amanda berkata, dia menjerit memanggil ayahnya Ron yang bergegas membawa pisau.

“Saya memicit kepala ular itu sekuat hati namun ia tidak mengendahkan saya, malah membelit pula lengan saya. Kerana tiada pilihan, saya terus menikam ular itu empat atau lima kali sebelum ia mula merenggangkan belitannya.

“Akhirnya saya terpaksa mengerat kepala ular itu untuk melepaskan diri dan cucu sepenuhnya,” kata Ron kepada ABC News.


Sambung upacara kahwin selepas ditembak, dibedah

New Delhi: Pengantin lelaki kembali meneruskan upacara perkahwinannya, di sini, beberapa jam selepas menjalani pembedahan akibat ditembak dua individu tidak dikenali.

Menurut polis, suspek dipercayai menari bersama tetamu lain dalam perarakan sempena majlis terbabit yang diadakan di sebatang jalan, ketika pengantin lelaki berusia 25 tahun itu menuju ke upacara berkenaan.

Polis berkata, dua penyerang itu kemudiannya menaiki kereta kuda yang menyertai perarakan lalu melepaskan tembakan rambang sebelum melarikan diri akibat panik.

Tembakan itu terkena bahagian bahu pengantin lelaki dan beliau terus dibawa di hospital.

Sepasukan doktor berjaya menghentikan pendarahan tetapi gagal mengeluarkan peluru terbabit.

Kira-kira tiga jam selepas selamat menjalani pembedahan mengeluarkan peluru, pengantin lelaki itu kemudiannya kembali ke lokasi upacara perkahwinan dalam keadaan berbalut.

“Peluru itu tersangkut di celah tulang bahu,” kata timbalan pesuruhjaya polis Delhi, Vijay Kumar kepada AFP.

Sementara itu, polis berusaha mengesan dua penembak itu, namun gagal. – AFP


Mayat Wanita Ditemui Di Bangunan Kosong

TAWAU: Mayat seorang wanita dalam lingkungan umur 40an ditemui oleh orang awam di bangunan kosong di Jalan Sabindo, di sini kira-kira jam 12.50 tengah hari tadi.

Mangsa yang menjadikan bangunan kosong itu sebagai tempat tinggalnya lebih setahun lalu juga sudah dikenali oleh orang awam yang bekerja berhampiran bangunan berkenaan.

Menurut saksi, Fatika Daris, 34, mayat mangsa ditemui dalam keadaan terbaring ketika menghantar makanan kepada mangsa.

“Memang rutin harian saya akan menghantar makanan kepada mangsa tapi tadi waktu menghantar makanan keadaan mangsa sudah tidak bergerak walaupun saya sudah berusaha kejutkannya.

“Saya bergegas mendapatkan bantuan daripada rakan sekerja dan segera membuat panggilan kecemasan MERS 999 untuk melaporkan mengenai kejadian yang berlaku,” katanya.

Mengulas lanjut, Fatika mendakwa mangsa selalu keluar berjalan meminta makanan daripada warung yang berdekatan semenjak suaminya ditangkap atas kesalahan Imigresen tahun lalu.

“Kondisi kesihatan mangsa sejak akhir-akhir ini juga sangat kritikal kerana menghidap penyakit kencing manis selain jari kakinya juga pernah dipotong disebabkan penyakit itu,” katanya.

Sehingga berita ini ditulis pada jam 3 petang, polis belum memberikan sebarang kenyataan berhubung kes terbabit.


15,669 Kes Positif Baharu Covid-19 Hari Ini

PUTRAJAYA: Angka penularan COVID-19 di negara ini terus mencatatkan penurunan tiga hari berturut-turut apabila sebanyak 15,669 kes baharu dilaporkan hari ini berbanding 16,073 kes semalam.

Ketua Pengarah Kesihatan, Tan Sri Dr Noor Hisham Abdullah, berkata pertambahan kes itu menjadikan jumlah keseluruhan individu yang dijangkiti virus berkenaan kini sudah mencecah dua juta iaitu sejumlah 2,011,440 kes.

Katanya, Selangor kembali menjadi negeri tertinggi mencatatkan kes harian iaitu sejumlah 2,632 kes, diikuti Sarawak (1,983), Johor (1,974), Sabah (1,784), Pulau Pinang (1,651), Kelantan (1,406) dan Kedah (1,207).

Selain itu ialah Pahang dengan 763 kes baharu, Perak (856), Terengganu (483), Kuala Lumpur (411), Melaka (329), Negeri Sembilan (143), Perlis (30), Putrajaya (14) dan Labuan (3).

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Penerbangan Domestik AirAsia Kekal Beroperasi Semasa PKP

KUALA LUMPUR: AirAsia Bhd mengumumkan bahawa perkhidmatan penerbangan domestiknya kekal beroperasi semasa pelaksanaan Perintah Kawalan Pergerakan (PKP) mulai 13 hingga 26 Januari ini.

Dalam kenyataan hari ini, AirAsia berkata untuk perjalanan penting dalam tempoh ini, tetamu mesti mendapatkan kebenaran sah daripada Polis Diraja Malaysia (PDRM) sebelum berlepas dan perlu mematuhi syarat-syarat kemasukan yang ditetapkan oleh negeri-negeri tertentu.

“Tetamu yang mempunyai tempahan penerbangan antara 13 dan 26 Januari yang tidak dapat melakukan perjalanan dalam tempoh ini boleh membatalkan penerbangan mereka secara sukarela dan memilih perubahan tarikh penerbangan tanpa had.

“Perubahan boleh dibuat ke atas mana-mana tarikh penerbangan baharu sebelum 31 Mac 2021 di laluan yang sama tanpa had tanpa bayaran tambahan, tertakluk kepada ketersediaan tempat duduk,” katanya.

Sementara itu, AirAsia berkata, tetamu yang terjejas dengan pembatalan penerbangan semasa PKP akan dimaklumkan melalui emel dan/atau SMS mengenai pilihan yang ditawarkan kepada mereka.- BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Ebit Lew Dapat Kebenaran Polis Bergerak Ketika PKP

KUALA LUMPUR: Polis mengesahkan pendakwah terkenal, Ebit Lew diberi kebenaran untuk memberi sumbangan keperluan terutama makanan kepada golongan tidak berkemampuan ketika tempoh Perintah Kawalan Pergerakan (PKP).

Pengarah Jabatan Siasatan Jenayah (JSJ) Bukit Aman, Datuk Huzir Mohamed, berkata pihaknya tidak pernah menghalang pendakwah itu untuk berbuat demikian selagi beliau mematuhi garis panduan ditetapkan Kementerian Kesihatan Malaysia (KKM) dan Jabatan Kebajikan Masyarakat (JKM).

“Setakat ini, tiada sebarang kertas siasatan akan dibuka terhadap pendakwah itu.

“Bagaimanapun, polis ingin menegaskan bahawa tiada siapa yang boleh dikecualikan daripada tindakan undang-undang ke atas sebarang pelanggaran berkaitan pelaksanaan PKP,” katanya dalam satu kenyataan, hari ini.

Mengulas lanjut beliau berkata, Ebit Lew dipanggil memberi keterangan berikutan reaksi orang ramai berhubung tindakannya memaparkan aktiviti kebajikannya ketika PKP.

Berdasarkan pemerhatian orang ramai memberi respon positif dan ada terdapat juga yang tidak senang dengan aktiviti berkenaan.

Kontroversi yang tercetus mengenai perkara ini memaksa polis untuk mengambil tindakan yang sewajarnya bagi memastikan keamanan dan kesejahteraan kekal terpelihara.

“Dalam melaksanakan apa juga aktiviti orang ramai dinasihatkan mengamalkan penjarakan sosial, penggunaan topeng muka dan mula serta menggunakan pencuci tangan,” katanya. – BH Online


IPD Penampang Lebih Tegas Kuatkuasakan SOP Di Empat SJR

PENAMPANG: Ibu Pejabat Polis Daerah (IPD) Penampang akan melaksanakan penguatkuasaan pemantauan Prosedur Operasi Standard (SOP) secara tegas sepanjang ‘total lockdown’ fasa pertama bermula hari ini sehingga 14 Jun depan.

Pemantauan secara menyeluruh berkenaan akan membabitkan seramai 160 pegawai dan anggota  di empat Sekatan Jalan Raya (SJR) yang dibuka di sekitar daerah Penampang dan Putatan.

Ketua Polis Daerah Penampang Deputi Superintendan Mohd Haris Ibrahim berkata, penugasan ini akan dijalankan secara tegas, fokus dan ketat.

Katanya, empat SJR yang dibuka juga akan menumpukan kepada kesalahan serta pelanggaran isi kandungan SOP termasuk bilangan individu di dalam kenderaan, pemakaian pelitup muka dan bilangan penumpang dalam kenderaan E-hailing serta pengangkutan jalan.

“Memandangkan penugasan kali ini sudah di tahap PKP 3.0. IPD Penampang akan mengambil pendekatan lebih tegas dan memfokuskan kepada pemantauan ketat SOP.

“Bagi zon ini yang meliputi daerah Kota Kinabalu, Penampang dan Putatan, kita akan memastikan empat SJR di daerah ini menumpukan kepada kesalahan serta pelanggaran SOP,” katanya.

Beliau berkata demikian ketika ditemui semasa melakukan lawatan di salah satu SJR di Jalan Penampang -Kota Kinabalu di sini semalam.

Mohd Haris berkata, pihak polis juga akan terus mengeluarkan kompaun terhadap mana-mana pihak yang didapati melanggar dan mengingkari SOP.

“Kita akan terus memberikan kompaun kepada mereka yang ingkar dan melanggar SOP ditetapkan selaras dengan arahan Ketua Polis Negara.

“Sehubungan itu, kita menasihati masyarakat supaya sentiasa mematuhi SOP kerana kita tidak mahu membebankan mana-mana pihak sepanjang PKP dengan nilai kompaun yang amat tinggi,” katanya.

Mohd Haris berkata, semua penduduk di daerah Penampang dan Putatan juga diharap dapat mematuhi arahan dikeluarkan sepanjang tempoh PKP ini dalam usaha mengurangkan penularan COVID-19.

“Setakat ini tiada sebarang pelanggaran SOP dikesan sejak SJR dibuka dan kita berharap penduduk akan terus kekal berdisiplin kerana kita sudah melalui dua fasa PKP sebelum ini.

“Saya juga menasihatkan masyarakat supaya duduk di rumah jika tiada sebarang urusan serta keperluan muastahak dan bagi mereka yang keluar bekerja pula, sila patuhilah SOP sepenuhnya untuk mengelakkan penularan COVID-19,” tegasnya.

Mohd Haris berkata, masyarakat Penampang juga dinasihatkan supaya terus memberi kerjasama kepada barisan hadapan kita bagi bersama-sama memutuskan rantaian penularan COVID-19. – Asiatimes

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Kekurangan ‘Frontliner’ Masalah Terbesar Sabah Tangani Covid-19, Kata Sumber

KOTA KINABALU: Seorang petugas kesihatan di Sabah mendakwa kekurangan tenaga kerja masalah paling besar dihadapi hospital negeri itu dalam menangani wabak Covid-19.

Doktor perubatan yang enggan namanya didedahkan itu mendakwa, walaupun sejumlah jururawat dari Semenanjung dikerah ke Sabah, namun ianya masih belum dapat menyelesaikan masalah itu.

“Ya memang betul sejumlah petugas kesihatan daripada Kuala Lumpur datang ke sini minggu lalu, tetapi apabila tiba di sini mereka perlu menjalani kuarantin selama 1 atau 2 minggu lagi.

“Apabila habis kuarantin, kebanyakan mereka juga bukan boleh terus bekerja kerana yang dihantar ke sini masih ‘junior’ dan tiada pengalaman, harus diajar lagi,” katanya kepada FMT hari ini.

Beliau mendakwa kekurangan kakitangan hospital, terutama jururawat, menyebabkan sebahagian kakitangan sedia ada terpaksa bekerja lebih masa, sehingga ada dalam kalangan mereka menghadapi tekanan mental.

“Ada (jururawat) yang sampai menangis kerana terlebih bekerja, selain tertekan dan mungkin takut, kerana hari-hari kena menghadapi pesakit dijangkiti Covid-19. Siapa yang tidak takut?

“Mereka juga terpaksa berkorban dalam banyak hal, sudah pastinya korbankan masa dan terpaksa berasingan daripada keluarga kerana takut membawa balik penyakit (Covid-19).

“Selain itu, ada juga doktor yang menjaga ICU (unit rawatan rapi) terpaksa mengambil ubat tidur kerana terlebih kerja dan tekanan mental,” katanya.

Sementara itu, beliau bersetuju dengan kenyataan Presiden Persatuan Perubatan Malaysia (MMA), Dr Subramaniam Muniandy, yang mengatakan keadaan kemudahan perubatan, terutama jumlah katil di ICU, tidak seperti yang digambarkan Ketua Pengarah Kesihatan, Dr Noor Hisham Abdullah, pada sidang media hariannya.

“Ya memang betul (kenyataan Subramaniam), KP (ketua pengarah) cakap katil di ICU cukup, baru 70% digunakan tetapi mereka sebenarnya turut mengira katil-katil wad ICU di daerah-daerah lain.

“Sekiranya keadaan pesakit kritikal, mereka akan dihantar ke sini (Hospital Queen Elizabeth) juga jadi di sana (daerah lain) mana ada penuh. Ada rakan setugas saya di Keningau, Tawau, dan Sandakan mengatakan wad ICU penuh.

“Bagi saya apa yang dinyatakan oleh KP terlalu meluas dan tidak seperti gambaran sebenar di sini. Saya harap dia boleh datang untuk melihat sendiri keadaan di sini,” katanya.

Beliau berkata, walaupun keadaan yang dihadapi amat mencabar, mereka tetap melakukan segala yang terdaya bagi menangani pesakit Covid-19.

“Kami ‘berjuang’ sehingga tahap maksimum, itu belum mengambil kira kes-kes yang bukan berkaitan Covid-19 seperti penyakit kanser.

“Di seluruh Sabah, kini hanya tinggal Hospital Queen Elizabeth II (QEH II) yang menjalankan operasi merawat kanser. Hanya di sana juga pembedahan elektif dilakukan selepas semua hospital dijadikan pusat rawatan Covid-19.

“Ini pun menjadi masalah juga kerana QEH II juga kekurangan tenaga kerja. Kebanyakan jururawat dihantar untuk tangani Covid-19, peralatan-peralatan perubatan juga tidak diberi keutamaan di QEH II kerana kebanyakannya dihantar ke hospital yang menjadi pusat rawatan Covid-19,” katanya.

Beliau berkata kerajaan juga harus beri perhatian kepada QEH II kerana ia satu-satunya hospital bukan Covid-19.

“Semua pembedahan elektif daripada kepala hingga ke kaki dilakukan di sana,” dan menambah kalau kerajaan tidak jaga QEH II, beliau bimbang ianya akan terjejas teruk.

“Jadi pesakit kanser mahu ke mana?” katanya.

Dalam pada itu, beliau turut berterima kasih kepada pertubuhan bukan kerajaan (NGO) dan syarikat swasta yang banyak membantu pihak hospital memerangi Covid-19 di Sabah.

“Sebenarnya, banyak mesin-mesin perubatan, respirator pembersih udara berkuasa (PAPR), dan peralatan pelindungan diri (PPE) disumbangkan NGO.

“Kalau kita tunggu daripada pusat, saya tidak tahu berapa ramai yang terkorban pun masih belum sampai (kemudahan perubatan),” katanya.- FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


7 Individu Dikompaun Di Perkarangan Bank BSN Balung

TAWAU; 19 NOVEMBER 2020 (Khamis) – Pejabat Kesihatan Kawasan Tawau mengeluarkan kompaun keatas tujuh individu selepas didapati tidak menjaga Penjarakan Fizikal di perkarangan Bank Simpanan Nasional (BSN) cawangan Balung, Selasa lepas.

Kesemua individu terbabit dikompaun sebanyak satu ribu ringgit setiap seorang dibawah Peraturan 10, Peraturan-Peraturan Pencegahan Penyakit Berjangkit 2020.

Pegawai Kesihatan Kawasan Tawau, Dr G. Navindran berkata, orang ramai dinasihatkan agar sentiasa mematuhi Prosedur Operasi Standard (SOP) sekiranya berada di tempat awam termasuk ketika berurusan di mana-mana badan perbankan atau ketika melakukan apa saja jenis urusan.

Katanya, mematuhi SOP sebagaimana keputusan kerajaan sangat penting memandangkan pandemik COVID-19 kini telah berada dalam komuniti dan tidak diketahui sesiapa dikalangan orang ramai yang telah dijangkiti COVID-19.

Beliau berkata, orang ramai yang terpaksa keluar dari rumah untuk urusan mengambil bantuan disalurkan kerajaan melalui bank BSN di mana-mana cawangan agar sentiasa menjaga SOP seperti sentiasa menjaga Penjarakan Fizikal, menggunakan pelitup separuh muka dan sentiasa kerap basuh tangan atau menyediakan ‘hand sanitizer’.

Mengulas lanjut, beliau turut menasihatkan mana-mana pihak yang mempunyai keluarga dari kalangan warga emas agar mengambil inisiatif terbaik separti berhubung dengan pihak bank bagi mendapatkan temujanji terlebih dahulu agar tidak terdedah dengan orang ramai yang beratur panjang sekaligus boleh mengakibatkan jangkitan COVID-19.Beliau berkata demikian ketika dihubungi pemberita RTM.

Sementara itu, Pegawai Kesihatan Persekitaran Kawasan (PKPK) Tawau, Rahman Sampe ketika dihubungi berkata, pemantauan dari semasa ke semasa akan diteruskan bagi memastikan orang ramai sentiasa patuh SOP ditetapkan kerajaan.

Katanya, terdapat lapan pasukan pemantau telah dibentuk melibatkan Pejabat Kesihatan Kawasan Tawau dan agensi-agensi lain yang sentiasa memantau pergerakan masyarakat di sekitar kawasan Tawau.

Operasi tersebut diketuai Penolong Pegawai Kesihatan Persekitaran (PPKP) Omar Musa dengan kerjasama pihak Polis DiRaja Malaysia (PDRM) cawangan Bandar Sri Indah (BSI).


Sabah Akan Wujudkan Sanktuari Tenggiling Di Tawau – Christina Liew

KOTA KINABALU: Kerajaan Sabah akan mewujudkan satu lagi sanktuari bagi melindungi spesis hidupan liar yang dilindungi sepenuhnya di Taman Bukit Tawau menjelang penghujung tahun ini.

Sanktuari Tenggiling itu akan dibina dengan menggunakan dana bernilai RM1juta yang disumbangkan oleh Institut Kajian & Sanktuari Tenggiling (SAPSARI) Arizona, Amerika Syarikat.

Timbalan Ketua Menteri merangkap Menteri Pelancongan, Kebudayaan dan Alam Sekitar Datuk Christina Liew berkata, beliau akan meminta Pengarah Taman-Taman Sabah dan Jabatan Hidupan Liar (JHL) Sabah mengenalpasti lokasi yang sesuai di taman yang berkeluasan 20,000 hektar itu bagi menempatkan sanktuari berkenaan.

“Sanktuari ini akan dibuka kepada orang awam apabila semua proses penubuhan sanktuari ini selesai, mungkin sebelum hujung tahun. Selain itu, kita akan turut menubuhkan Pusat Kajian Tenggiling di situ.

“Penubuhan sanktuari ini penting bagi membolehkan kita mendidik orang awam supaya faham bahawa tenggiling adalah hidupan liar yang dilindungi sepenuhnya maka, ia tidak boleh diburu dan dibunuh atas apa pun alasan termasuklah untuk tujuan perubatan,” katanya ketika Sidang Media sempena Majlis Menandatangani Memorandum Persefahaman (MoU) antara Kerajaan Sabah dan SAPSARI Arizona, di sini pada Isnin.

Christina berkata, pengwujudan sanktuari ini diharap dapat mempercepatkan usaha mendidik masyarakat tempatan dan pengunjung luar negara dalama melindungi spesis tenggiling yang diwartakan sebagai hidupan dilindungi sepenuhnya di Sabah.

Beliau berkata, penubuhan saktuari itu sudah dibentangkan dan dipersetujui oleh Kabinet Negeri Sabah.

Ditanya mengenai statistik terkini jumlah tenggiling yang masih wujud di Sabah, Christina berkata, JHL Sabah tidak mempunyai data sedemikian.

Bagaimanapun, diharap apabila wujudnya sanktuari itu nanti, ia boleh membantu dalam mendapatkan data yang tepat mengenai bilangan tenggiling yang ada di negeri ini.

Beliau berkata, kerajaan akan terus memerangi sebarang aktiviti perdagangan, pemburuan dan pembunuhan tenggiling.

Menurutnya, kematian Badak Sumbu Sumatera jantan terakhir baru-baru ini menyebabkan kementerian mengambil langkah setapak ke hadapan bagi mewujudkan Pelan Tindakan Kesepuluh bagi melindungi spesis hidupan liar dilindungi di Sabah. Pelan ini akan dilancarkan dalam masa terdekat ini.

Sementara itu, Pengasas merangkap Pengarah SAPSARI Arizona, Peter Chan berkata, sebagai permulaan mereka menyumbangkan sebanyak RM1juta bagi mewujudkan Sanktuari Tenggiling berkenaan. Program melibatkan kerjasama sektor awam dan swasta ini dijangka melibatkan kos sejumlah RM4.5 juta.

Katanya, beliau akan mencari cara bagi mendapatkan dana selebihnya sama ada melalui kutipan dana bagi melindungi spesis yang sentiasa menjadi sasaran pemburu haram itu.

Beliau percaya, usaha mewujudkan Sanktuari sebegini akan meletakkan Sabah berada dihadapan dalam mendidik masyarakat dunia mengenai konservasi tenggiling yang merupakan hidupan liar paling banyak diburu dan dibunuh.

Bagi pihak Kerajaan Sabah pula, Christina berkata, Sabah akan membantu dari segi teknikal seperti menyediakan doktor pakar dan pasukan penyelamat. – BorneoToday


Lelaki Maut, Kereta Bertembung Lori

LAHAD DATU: Seorang lelaki maut selepas kereta dipandunya terbabas merempuh tiang lampu dan pembahagi jalan sebelum bertembung dengan sebuah lori di kilometer 2, Jalan Lahad Datu-Tawau, di sini, pagi Ahad.

Dalam kejadian jam 4.45 pagi itu, mangsa berusia 28 tahun disahkan maut di lokasi kejadian selepas tersepit dan mengalami kecederaan serius.

Ketua Polis Daerah Lahad Datu, Asisten Komisioner Rohan Shah Ahmad berkata, siasatan awal, mangsa yang memandu Proton Wira bergerak dari Lahad Datu menuju ke Tawau.

Bagaimanapun katanya, sebaik sahaja tiba di lokasi kejadian, kenderaan mangsa dipercayai hilang kawalan sehingga menyebabkannya merempuh tiang lampu dan pembahagi jalan.

“Kenderaan mangsa terus terbabas ke jalan bersebelahan dan bertembung dengan sebuah lori dinaiki tiga lelaki berusia 28 hingga 38 tahun.

“Akibat kejadian itu, mangsa dilaporkan tersepit di tempat duduk pemandu dan disahkan meninggal dunia oleh pegawai perubatan Hospital Lahad Datu yang hadir membantu di lokasi kejadian,” katanya dalam kenyataan media yang dikeluarkan, hari ini.

Rohan Shah berkata, mayat mangsa dihantar ke Hospital Lahad Datu untuk tindakan selanjutnya.

Katanya, tiga lagi mangsa yang menaiki lori tidak mengalami sebarang kecederaan dalam insiden itu.

“Kedua-dua pemandu dalam insiden ini tidak berada di bawah pengaruh alkohol atau dadah namun sampel darah sudah diambil untuk dianalisa Jabatan Kimia Malaysia di Kota Kinabalu.

“Siasatan masih diteruskan mengikut Seksyen 41 Akta Pengangkutan Jalan (APJ) 1987 dan mana-mana individu yang melihat kejadian ini diminta tampil bagi membantu siasatan,” katanya. – AWANI

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Sayu Di Hati Ardell Melihat Kadaan Penduduk Terjejas Akibat Covid-19 Di Sabah

KUALA LUMPUR: Pelakon Ardell Aryana, 30, yang kini melaksanakan misi kemanusiaan di Sabah sangat tersentuh hati melihat keadaan penduduk setempat yang terjejas akibat Covid-19 dan memerlukan bantuan makanan.

Ardell pada perkongsiannya di Instagram Story (IG) meluahkan kesayuan hatinya di saat melihat kesanggupan penduduk menaiki sampan dan ada yang membawa anak kecil beratur untuk mendapatkan bantuan.

“Lihatlah anak yang bergayut di dada maknya. Jika aku mampu berlebih-lebih, pasti aku memberi lebih untuk setiap keluarga.

“Macam inilah keadaan mereka, tapi mereka bersyukur je sebab dah biasa hidup rumah macam ini atas laut.

“Cuma, mereka terkesan tak dapat tangkap ikan untuk jual. Jadi tak ada la sumber makanan untuk beli beras, susu anak mereka,” tulisnya.

Menurut Ardell, dia juga gembira dan bersyukur apabila ramai yang mengirim mesej kepadanya di IG untuk bersama- sama menghulurkan bantuan mereka.

“Ramai yang DM nak bantu, boleh salurkan ke akaun yang saya nyatakan. Tak kisah RM1 pun, saya okay je. Nanti, saya akan gabungkan dengan penderma lain dan sampaikan duit itu berbentuk beras, makanan asas dan susu.

“Hari ini, penyampaian bantuan masih di laut untuk mereka yang lebih memerlukan. Kepada mereka yang DM saya untuk hulurkan bantuan, saya tak dapat balas satu persatu,, tapi awak boleh kongsi rezeki dengan warga Semporna di laut dan darat ke akaun yang di nyatakan,” katanya.

Berikutan masih ramai penduduk di Sabah harus dibantu, mereka  yang ingin menyumbang boleh salurkan ke akaun 550510970142 (Yayasan Dana Kebajikan Muslim).

Ardell atau nama sebenarnya Nurul Hidayah Mohd Amin sudah berada di Sabah sejak beberapa hari lalu bersama badan bukan kerajaan (NGO) yang disertai untuk menjayakan misi bantuan kemanusiaan di Semporna dan Tawau itu.

Pernah membintangi drama Asam Pedas Untuk Dia dan Baby Ana Milik Siapa, Ardell mendirikan rumah tangga dengan pelakon Nadzmi Adwa pada tahun lalu dan kini dikurniakan bayi perempuan, Arwa Malaikha Urwa, berusia lima bulan. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Selesai 2 Konsert, BCL Kembali ‘Temui’ Ashraf Di Pusara Dengan Taburan Bunga

Pemergian pelakon terkenal Malaysia-Indonesia, Ashraf Sinclair sememangnya menjadi satu episod duka yang mendalam buat isterinya, Bunga Citra Lestari (BCL).

Namun begitu, BCL yang juga seorang penyanyi terkenal Indonesia tetap kuat meneruskan kehidupannya apabila tampil buat pertama kali di Friday Fusion di SQ Dome, Indonesia.

Walaupun persembahan tersebut dipenuhi dengan deraian air mata, BCL telah disokong kuat oleh teman-teman artis dan juga penonton yang melihat kecekalan hati seorang wanita itu.

Pada hari berikutnya pula, BCL turut tampil di konsert Ronan Keating iaitu penyanyi popular Hollywood di Pullman Jakarta Centre Park.

Namun begitu, selepas selesai menjayakan dua konsert besar, Bunga Citra Lestari telah kembali menzirahi pusara suaminya di San Diego Hills.

Menerusi Instagram kenalannya, BCL dilihat sugul dan masih menenung pusara Ashraf disamping anaknya Noah setia menemani ibunya disisi.

Semoga Terus Kuat Bunga & Noah

Dalam perkongsian tersebut, rata-rata peminatnya telah menitipkan pesanan agar BCL dan anaknya, NOah Sinclair terus kuat dan bersabar dengan ujian kehilangan orang paling disayangi mereka.

Semoga jenazah Ashraf Sinclair ditempatkan dalam kalangan orang-orang yang beriman.

Berbahagialah di setiap waktu yang ada

Salute dengan kesetiaan & cinta sejati


UPKO Siap-Siaga Bantu Kemenangan Calon DAP Di PRK Sandakan

SANDAKAN: Pertubuhan Pasokmomogun Kadazandusun Murut Bersatu (UPKO) bersiap-siaga bagi membantu memastikan kemenangan berpihak kepada calon Parti Tindakan Demokratik (DAP) dalam Pilihan Raya Kecil (PRK) Parlimen Sandakan.

Presiden Upko Datuk Seri Panglima Wilfred Madius Tangau berkata, Upko akan memastikan calon DAP, Vivian Wong berjaya mengekalkan kerusi yang dimenangi mendiang ayahnya dalam Pilihan Raya Umum ke-14 lalu.

Beliau, yang juga Timbalan Ketua Menteri berkata, tiga bahagian Upko yang berjiran dengan Sandakan serta kepimpinan Majlis Tertinggi parti akan meneruskan aktiviti turun padang bagi memastikan calon DAP itu memenangi kerusi Parlimen Sandakan.

‘Parti ini mempunyai 422 ahli bahagian Libaran yang menjadi pengundi di Sandakan. Manakala di Kinabatangan dan Beluran pula, kita mempunyai lebih 100 ahli Upko yang berdaftar sebagai pengundi di Sandakan.

“Kami kenal ahli-ahli UPKO disini dan kita bersiap sedia melaksanakan strategi, sekali gus membantu kemenangan calon DAP. Dengan itu, saya gesa ahli UPKO mengundi calon kerajaan dari DAP,” katanya dalam satu kenyataan, di sini pada Khamis.

Upko Libaran diketuai oleh Dr Peter Jr Naintin, Kinabatangan diketuai oleh Datuk Johnny Intang dan Felix Joseph Saang mengetuai Upko bahagian Beluran.

Menteri Perdagangan dan Perindustrian ini juga yakin Vivian, 30, mewarisi aura kepimpinan ayah beliau, mendiang Datuk Stephen Wong. Vivian juga adalah Setiausaha Perhubungan Awam kepada mantan Menteri Kesihatan dan Kesejahteraan Bandar yang meninggal dunia dipercayai akibat diserang sakit jantung pada 28 Mac lalu.

Dr Peter berkata, kepimpinan peringkat bahagian Upko akan mengadakan majlis perjumpaan bersama dengan ahli-ahli Upko yang menjadi pengundi Parlimen Sandakan pada Jumaat ini. – BorneoToday


Peserta Perhimpunan Protes PKPD Di Tawau Berdepan Tindakan Tegas – Polis

KOTA KINABALU: Peserta perhimpunan memprotes pelanjutan tempoh Perintah Kawalan Pergerakan Diperketatkan (PKPD) di Kampung Muhibbah Raya, Tawau, hari ini, akan dikenakan tindakan tegas, kata Pesuruhjaya Polis Sabah, Datuk Hazani Ghazali.

Beliau berkata, ia termasuk kemungkinan semua individu yang ditahan kerana terbabit perhimpunan itu, akan dikenakan kompaun hingga maksimum RM10,000.

Katanya, ia berikutan tindakan mereka jelas melanggar prosedur operasi standard (SOP) yang ditetapkan dalam usaha mengekang penularan COVID-19.

“Kompaun RM10,000 mengikut Ordinan Darurat (Pencegahan dan Pengawalan Penyakit Berjangkit) (Pindaan) 2021 terpakai untuk semua kategori Perintah Kawalan Pergerakan (PKP).

“Tindakan diambil mengikut Ordinan Darurat yang dilaksanakan dan ia adalah untuk keselamatan orang ramai,” katanya ketika dihubungi, hari ini.

Terdahulu, Kampung Muhibbah Raya ialah antara lokaliti dikenakan PKPD yang dijadualkan sepatutnya tamat semalam tetapi dilanjutkan hingga 8 Mei depan berikutan keadaan peningkatan kes yang signifikan.

Perkembangan itu menyebabkan beberapa individu didakwa tidak berpuas hati dan menganjurkan perhimpunan aman, hari ini, bagi memprotes pelanjutan tempoh berkenaan.

Susulan itu, enam individu dilaporkan ditahan kerana didapati melanggar SOP. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Remaja Perempuan Berusia 15 Tahun Sudah Letih Dipanggil Nenek

Beijing: Pelik tapi benar. Ketika kebanyakan gadis yang obses untuk cantik, seorang remaja perempuan di China terpaksa membuat pembedahan plastik bagi mengatasi masalah penuaan yang dialaminya sejak lahir.

Odditycentral melaporkan, Xiaofeng, 15, dari Liaoning, Shenyang, China itu menderita masalah penuaan yang menyebabkan wajahnya seperti seorang warga emas berusia 60 tahun.

Keadaan pelik dinamakan progeria itu berlaku sejak remaja itu berusia setahun berubah cepat menjadi seorang wanita hingga mendapat liputan meluas dari pelbagai agensi media di Asia.

Keadaan kulitnya yang kedut dan kendur membuatkan dirinya sering menjadi sasaran kekejaman dan buli pelajar nakal di sekolahnya hingga remaja itu memutuskan berhenti sekolah dan duduk di rumah.

“Kadang-kadang orang panggil mak cik atau nenek. Ia membuatkan saya sedih.

“Dengan keadaan saya sekarang, saya tak mahu ke sekolah. Jika saya ubah penampilan, barulah saya akan ke sekolah kembali.

“Saya tak perlu menjadi cantik, saya cuma mahu hidup seperti remaja lain tanpa kelihatan pelik daripada orang lain,” katanya.

Kekecewaan gadis itu didengari seorang dermawan China yang menguruskan program kutipan untuk membiayai kos pembedahan plastik untuk mengembalikan keremajaan kulit gadis itu.

Kisah sedih remaja ini menyentuh hati ramai orang hingga mereka menyumbang wang untuk pembedahan plastik berkenaan.

Pada 29 Disember lalu, Xiaofeng selamat melakukan pembedahan peremajaan pada mukanya, membetulkan hidungnya, serta kedut pada sekitar mulutnya.

Kos pembedahan terbabit berjumlah 500,000 yuan (RM293,555), namun Pengarah Shenyang Sunline Plastic Surgery Hospital memberikan potongan diskaun sebanyak 70 peratus kepada gadis itu.

Buat pertama kalinya pada 20 Januari lalu, gadis berkenaan berani berhadapan dengan dunia dengan menunjukkan kesan perubahan selepas pembedahan itu dalam satu sidang media.

Dengan kemunculan wajah terbaharunya itu, dia mengumumkan kembali ke sekolah dan mengimpikan menjadi seorang doktor.

“Sekarang, saya sangat gembira dan rasa lebih berkeyakinan kerana saya sudah cantik.

“Selepas melalui pembedahan ini, saya percaya ada keajaiban dalam dunia ini.

“Saya akan sambung pengajian dalam bidang perubatan kerana saya mahu menjadi doktor bagi membantu dan menyebarkan kasih sayang kepada orang lain,” katanya.- Agensi


Lelaki Maut, Kereta Dipandu Langgar Tembok

PENAMPANG: Seorang lelaki maut manakala kereta pacuan empat roda dipandu terbabas melanggar tembok di hadapan sebuah pasaraya di Jalan Penampang Baru, di sini.

Ketua Polis Daerah Penampang Deputi Superintendan Mohd Haris Ibrahim berkata kejadian kira-kira jam 12 tengahari itu membabitkan seorang lelaki berumur 42 tahun.

“Bertindak dengan panggilan diterima menerusi Bilik Gerakan Ibu Pejabat Polis Daerah (IPD) Penampang, kita menggerakkan sepasukan anggota ke lokasi kejadian.

“Mangsa ditemukan tidak sedarkan diri dan disahkan meninggal dunia di tempat kejadian oleh pasukan perubatan,” katanya.

Menurutnya hasil siasatan awal mendapati mangsa dipercayai meninggal dunia akibat masalah kesihatan.

Beliau bagaimanapun berkata siasatan masih diteruskan dan mayat mangsa sudah dihantar ke Unit Forensik Hospital Queen Elizabeth 1 Kota Kinabalu untuk tujuan bedah siasat.

Katanya kes diklasifikasikan sebagai Laporan Mati Mengejut. – Utusan Borneo

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


‘Nak Kata PM Bodoh Pun Tak Apa, Saya Tahu Susah Uruskan Wabak Covid – Muhyiddin

KUALA LUMPUR: Perdana Menteri, Muhyiddin Yassin rela dipersalahkan atau menjadi tempat rakyat melempiaskan rasa marah asalkan mereka sanggup bekerjasama dengan kerajaan untuk mencegah penularan Covid-19.

Beliau berkata, walaupun situasi itu sukar dihadapi, hakikatnya usaha untuk melandaikan keluk Covid-19 adalah tanggungjawab setiap lapisan masyarakat, dan bukan semata-mata terletak pada kerajaan.

“Boleh salahkan kerajaan, marah Perdana Menteri pun tidak apalah. Nak kata apa pun, nak cakap PM bodoh pun tidak mengapalah. Saya tahu macam mana susah nak menguruskannya.

“Kalau kita sedia menerima hakikat ini (adalah) masalah bersama, pendekatan kita bukan keseluruhan kerajaan, (tetapi) ia adalah keseluruhan masyarakat,” katanya dalam program Bicara Khas Cabaran Pandemik Covid-19 Eksklusif Bersama Perdana Menteri yang disiarkan di saluran Radio Televisyen Malaysia (RTM) dan Bernama TV malam ini.

Untuk itu, beliau meminta rakyat supaya melakukan sendiri sekatan pergerakan atau “self-lockdown” bagi menyekat peningkatan mendadak jangkitan covid-19 yang menyaksikan bilangan kes harian kini mencecah lebih 6,000 kes setiap hari.

Beliau juga menasihati mereka supaya “mengingatkan” yang lain untuk berbuat perkara yang sama kerana apapun usaha kerajaan tidak akan berkesan jika rakyat tidak mematuhi prosedur operasi standard (SOP) yang ditetapkan.

“Ada yang asyik tanya kenapa tak buat perintah kawalan pergerakan sepenuhnya.

“Buat sekatan pergerakan kendiri, duduk di rumah dan beritahu yang lain untuk lakukan perkara sama kerana apapun usaha yang dibuat tidak akan berkesan jika rakyat tidak patuh kepada SOP ditetapkan,” katanya.


PPM Gagalkan Cubaan Seludup Rokok Bernilai RM25,000

LAHAD DATU: Penahanan sebuah bot laju bersama juragannya di pesisir pantai Kampung Kenali, Felda Sahabat 16, di sini malam kelmarin berjaya membongkar cubaan menyeludup masuk rokok haram ke negeri ini.

Komander Pasukan Polis Marin (PPM) Wilayah 4 Sabah, Asisten Komisioner Mohamad Pajeri Ali berkata, ketika kejadian pegawai dan anggotanya sedang menjalankan Ops Landai sebelum terserempak sebuah bot laju kira-kira jam 10 malam.

“Sebaik bot berkenaan didekati dan anggota bertugas memperkenalkan diri, juragan terus terjun ke laut sebelum berenang ke kawasan semak berhampiran dan meloloskan diri.

“Hasil pemeriksaan mendapati muatan rokok putih disembunyikan dalam beberapa beg plastik hitam di ruang rahsia bot berkenaan,” katanya dalam satu kenyataan, di sini hari ini.

Pajeri berkata, pemeriksaan lanjut semua rokok sebanyak 5,000 bungkus bernilai RM25,000 dipercayai belum dibayar cukai, dipercayai cuba diseludup masuk dari negara jiran.

“Bot bersama enjin dan peralatan serta rokok dirampas, seterusnya dibawa ke Pangkalan Operasi PPM Lahad Datu untuk tindakan lanjut.

“Nilai keseluruhan rampasan dianggarkan berjumlah RM55,200. Semua rampasan diserahkan kepada Jabatan Kastam cawangan Lahad Datu untuk tindakan lanjut,” katanya.

Kes disiasat mengikut Seksyen 135(1)(e) Akta Kastam 1967. – Berita Harian


Lelaki Cedera Dibelasah, Patah Tujuh Gigi

KOTA KINABALU: Hanya kerana menegur cara pemanduan pemandu lain, seorang lelaki patah tujuh gigi selain cedera di kepala dan tangan selepas dibelasah dalam kejadian di Jalan Kolam di sini kelmarin.

Ketua Polis Kota Kinabalu Habibi Majinji berkata, kejadian berlaku kira-kira 10 malam apabila mangsa berusia 21 tahun yang memandu Honda S660 dikatakan berselisih dengan sebuah Perodua Alza.

Kata beliau, ketika berada di lampu isyarat, mangsa dikatakan menegur kenderaan bersebelahannya kerana tidak memberikan isyarat untuk masuk ke lorong laju.

“Berikutan itu, keadaan menjadi tidak terkawal sehingga pemandu Perodua Alza terbabit dikatakan bertindak memecahkan cermin kereta mangsa dengan menggunakan batang besi.

“Mengikut laporan yang diterima juga, suspek turut dikatakan memukul mangsa di kepala dan tangan menggunakan batang besi berkenaan sebelum beredar dari tempat kejadian,” kata beliau ketika dihubungi hari ini.

Mangsa yang cedera dibantu orang awam keluar dari kenderaan dan dia kemudian menghubungi ahli keluarga sebelum dibawa untuk mendapatkan rawatan di hospital berdekatan.

“Suspek berusia 36 tahun itu sudah dikenal pasti dan usaha memburu sedang giat dijalankan,” kata Habibi.

Kes disiasat mengikut Seksyen 326 Kanun Keseksaan kerana mendatangkan kecederaan.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Covid-19: Tuaran Catat Dua Kes Baharu, Putatan Kini Zon Hijau

KOTA KINABALU: Sabah hari ini mencatat dua kes positif Covid-19 baharu, menjadikan jumlah keseluruhan kes yang pernah direkodkan kini sebanyak 353.

Statistik yang dimuat naik Menteri Kesihatan dan Kesejahteraan Rakyat Sabah, Datuk Frankie Poon Ming Fung dalam Facebook beliau, sebentar tadi, menyaksikan dua kes baharu itu dicatatkan di daerah Tuaran.

Sementara itu, seorang lagi pesakit jangkitan wabak itu telah sembuh dan dibenarkan pulang, hari ini, menjadikan jumlah keseluruhan kes sembuh setakat ini sebanyak 338.

Ini bermakna jumlah kes Covid-19 aktif di Sabah meningkat satu kes menjadi 10 berbanding sembilan, semalam.

Bagaimanapun, jumlah daerah yang masih berada dalam zon kuning kerana mencatat kes aktif berkurangan menjadi lima daerah selepas Putatan kini dikategorikan sebagai zon hijau apabila tiada lagi mencatat kes aktif.

Lima daerah yang masih merekodkan kes Covid-19 aktif ialah Tuaran sebanyak tiga kes, Tawau, Kota Kinabalu dan Beaufort masing-masing dua kes manakala Penampang mencatat satu kes.

Dalam pada itu, tiada kematian dicatatkan di Sabah, hari ini, dengan jumlah korban akibat Covid-19 di negeri ini kekal lima kes iaitu tiga kes berlaku di Kota Kinabalu manakala Tawau dan Tambunan masing-masing satu kes.

Sabah juga kini menjadi negeri ketujuh tertinggi mencatatkan Covid-19 di belakang Kuala Lumpur yang mencatat sebanyak 2,393, Selangor (1,965), Negeri Sembilan (911), Johor (676), Sarawak (555) dan Pahang (363).- Berita Sabah

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Buka Sempadan : Pelancong Indonesia Teruja Datang Ke Malaysia

JAKARTA : Selain rekreasi, pelancong Indonesia rasa teruja datang kembali ke Malaysia untuk bertemu ahli keluarga dan mendapatkan rawatan perubatan.

Itu merupakan hasil tinjauan empat hari Tourism Malaysia di ‘Astindo Hybrid Travel Fair’ anjuran Persatuan Syarikat Penjual Tiket Penerbangan Indonesia (Astindo) yang berakhir di sini pada Ahad.

Lokasi utama pelancong di Kuala Lumpur, Pulau Pinang, Johor dan Genting Highland sangat dirindui mereka, menurut pengurus pemasaran Tourism Malaysia di Jakarta, Niko Johan Tanosa.

Laporan berita mengenai pembukaan pintu sempadan negara tidak lama lagi turut mempengaruhi keinginan mereka berkunjung ke Malaysia.

Niko berkata: “Kita menjelaskan Malaysia setakat ini belum membuka sempadan sepenuhnya. Namun, pelancong boleh ke Malaysia melalui program Langkawi International Travel Bubble.”

Seramai 6,000 pelancong dari pelbagai negara menyertai program itu termasuk 175 pelancong dari Indonesia sejak diperkenalkan pada 15 November 2021.

Sebelum pandemik Covid-19 melanda, seramai 3.6 juta pelancong Indonesia mengunjungi Malaysia pada 2019.

Niko berkata, pihaknya bakal mengadakan Virtual Travel Mart Roadshow siri ke lima di Bandung sebagai persiapan Malaysia membuka kembali sempadan untuk pelancongan. – SINAR

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Sokongan Anwar Jadi PM Baharu ‘Lebih Paras Mencukupi’ – Sumber PKR

KUALA LUMPUR: Ketua Pembangkang, Datuk Seri Anwar Ibrahim didakwa sudah mendapat angka sokongan mencukupi daripada beberapa parti dan ahli-ahli Parlimen fraksi Perikatan Nasional (PN) untuk dipilih sebagai Perdana Menteri baharu.

Perkara itu didedahkan sumber terdekat kepada Presiden Parti Keadilan Rakyat (PKR) itu yang menegaskan setakat ini, beberapa parti dalam blok pembangkang selain Pakatan Harapan (PH) serta ahli-ahli Parlimen daripada PN sudah menyatakan persetujuan menyokong Anwar.

Jelas beliau, sokongan daripada ahli-ahli Parlimen fraksi PN yang diterima Anwar adalah berbentuk peribadi dan dikemukakan dalam bentuk warkah akuan sokongan untuk dipersembahkan kepada Istana Negara.

“Setakat ini, sudah ada persetujuan daripada beberapa parti pembangkang yang bukan bersama PH untuk menyokong Anwar, termasuk beberapa ahli Parlimen yang bersama PN ketika ini.

“Bagaimanapun, sokongan daripada parti atau ahli Parlimen luar PH bukan berbentuk perjanjian kepercayaan dan perbekalan (CSA) sebagaimana didakwa segelintir pihak.

“Sebaliknya, sokongan itu bagi membentuk sebuah kerajaan baharu yang mempunyai paras sokongan majoriti lebih daripada mencukupi,” kata sumber berkenaan selepas dihubungi Sinar Premium pada Selasa.

Beliau berkata demikian bagi mengulas desas-desus Anwar yang juga Ahli Parlimen Port Dickson difahamkan sudah mendapat sokongan secara ‘grand coalition’ daripada parti-parti blok pembangkang untuk dicalonkan sebagai Perdana Menteri baharu.

Melalui sokongan secara ‘grand coalition’ berkenaan, Anwar dikatakan sudah menerima sejumlah 105 sokongan ahli-ahli Parlimen dan hanya memerlukan sekurang-kurangnya enam lagi sokongan ahli Parlimen daripada blok kerajaan bagi meraih sokongan majoriti.

Ketika ini, spekulasi bertiup kencang mengatakan Anwar telah menawarkan jawatan Timbalan Perdana Menteri kepada Presiden Parti Warisan Sabah (Warisan), Datuk Seri Mohd Shafie Apdal agar parti itu kembali menyokong PH dalam mengembalikan mandat pilihan raya umum ke-14 (PRU14).

Untuk rekod, jumlah ahli Parlimen dalam blok pembangkang adalah seramai 120 orang terdiri daripada PH (89 orang), diikuti UMNO menolak PN (15), Warisan (8), Parti Pejuang Tanahairku (4), Ikatan Demokratik Muda (1), calon bebas (2), PSB (2) dan UPKO (1).

Majoriti mudah sokongan ahli Parlimen yang diperlukan seseorang calon untuk dipilih sebagai Perdana Menteri baharu haruslah melebihi angka 110 orang.

Pada Isnin, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah berkenan menerima warkah peletakan jawatan Tan Sri Muhyiddin Yassin sebagai Perdana Menteri dan jawatan seluruh Jemaah Menteri dengan serta-merta.

Susulan itu, Seri Paduka Baginda juga bertitah supaya Muhyiddin menjalankan tugas sebagai Perdana Menteri sementara sehingga Perdana Menteri baharu dilantik.

Mengulas lanjut, sumber PKR berkenaan bagaimanapun menafikan terdapat sebarang pertemuan antara kumpulan bekas ahli Parlimen PKR diketuai bekas Timbalan Presiden parti itu, Datuk Seri Mohamed Azmin Ali dengan Anwar di sepanjang berlakunya krisis pentadbiran negara.

Jelas beliau, terdapat percubaan daripada kumpulan Mohamed Azmin untuk menghubungi Anwar, bagaimanapun mereka dihalang sepenuhnya oleh pucuk kepimpinan parti.

“Kami tidak pasti tujuan sebenar mereka hubungi Presiden parti kami. Namun kami memang tidak akan melayan sebarang rayuan atau percubaan untuk berbincang dengan kumpulan Azmin.

“Selain itu, kami turut dihubungi oleh bermacam-macam pihak termasuk parti-parti dalam PN. Tidak dinafikan pelbagai bentuk rundingan dikemukakan kepada kami, namun PKR tetap mengangkat Datuk Seri Anwar Ibrahim sebagai calon Perdana Menteri baharu paling layak,” katanya.

Sementara itu, Pengarah Strategi PKR, Sim Tze Tzin sewaktu dihubungi Sinar Premium hanya menjawab ringkas beliau tidak nafi atau mengesahkan spekulasi berhubung Anwar sudah mempunyai angka sokongan lebih paras mencukupi untuk menjadi Perdana Menteri baharu.

“Saya tidak ingin mengesahkan mahu pun menolak spekulasi berkenaan. Itu sahaja yang saya boleh ulas ketika ini,” kata Ahli Parlimen Bayan Baru itu.

Seorang lagi pemimpin PKR turut mengunci mulut apabila ditanya mengenai spekulasi berkenaan.

Setiausaha Politik kepada Presiden PKR, Farhash Wafa Salvador Rizal Mubarak sebaliknya menjawab perkara itu akan diserahkan kepada Majlis Presiden PH untuk penentuan muktamad.

“Maaf saya tidak boleh komen buat masa ini. Serahkan kepada Majlis Presiden (PH),” katanya.

Sinar Premium turut berkesempatan menghubungi Setiausaha Agung Warisan, Datuk Loretto Padua bagi mendapatkan penjelasan lanjut mengenai pendirian parti itu.

Enggan mengulas lanjut, Loretto sebaliknya meminta semua pihak menunggu sedikit masa lagi untuk mengetahui pendirian sebenar parti itu memandangkan keadaan politik semasa disifatkan ‘sangat genting’.

“Saya tidak mahu komen dahulu. Kita tunggu sedikit masa lagi. Sekarang ini keadaan tengah genting.

“Berkenaan dakwaan Warisan akan menyokong Anwar, itu kena tanya pihak sana sendirilah sebab dakwaan itu datang daripada pihak mereka,” katanya. – SINAR

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Harga Tiket Ke Jepun Lebih Murah Berbanding Tambang Ke Sabah

Berkuat kuasa 1 Jun ini, Suruhanjaya Penerbangan Malaysia (MAVCOM) mewajibkan syarikat penerbangan mempamerkan harga muktamad tambang perkhidmatan masing-masing sama ada bagi tujuan pengiklanan atau ketika pembelian tiket.

Langkah yang diambil itu antaranya bertujuan untuk melindungi hak penumpang, sekali gus memberi kesan positif secara langsung kepada pengguna.

Peraturan baharu ditetapkan MAVCOM itu sudah tentu sedikit sebanyak mengurangkan rasa tidak puas hati pengguna yang terpaksa menanggung kos tinggi ketika mendapatkan khidmat penerbangan ke destinasi yang ingin dituju, terutama ketika musim perayaan.

Jika disoroti isu berkaitan harga tiket penerbangan, pelbagai pihak sebelum ini menyuarakan rasa tidak puas hati apabila ada syarikat penerbangan didakwa sengaja mengambil kesempatan dengan menawarkan tambang penerbangan sehingga melangkaui kadar munasabah.

Sebagai contoh, sebuah syarikat menawarkan tiket penerbangan dari Kuala Lumpur ke Kota Bharu, Kelantan pada harga RM201.29 untuk perjalanan sehala pada 3 Jun ini, manakala dari Kota Bharu ke Kuala Lumpur untuk perjalanan 9 Jun ini pada harga setinggi RM644.30.

Harga itu jauh berbeza berbanding hari biasa, apabila syarikat sama menawarkan tiket pada harga sekitar RM300 bagi perjalanan dua hala ke destinasi sama.

Sebuah lagi syarikat penerbangan menawarkan tiket hampir RM1,500 bagi destinasi serta tarikh sama. Itu baru perjalanan Kuala Lumpur-Kota Bharu, belum lagi ke destinasi domestik lain seperti Sabah dan Sarawak.

Jika dilihat harga ditawarkan itu, lebih-lebih lagi pada musim perayaan, sudah tentu membebankan pengguna kerana ia hanya untuk ‘satu kepala’. Bayangkan sebuah keluarga yang mana ayahnya perlu membeli tiket penerbangan untuk isteri dan lima anak, berapa pula kos perlu dikeluarkan hanya untuk pulang beraya ke kampung halaman mereka.

Bercakap soal harga tinggi, ada rakan sekerja saya yang berasal dari Sabah turut merungut mengenainya. Dia mendakwa tambang penerbangan ke Fukuoka, Jepun jauh lebih murah berbanding harga tiket untuk perjalanan ke kampung halamannya di Tawau.

Sebenarnya banyak desakan dibuat pelbagai pihak supaya kerajaan menangani masalah membabitkan harga tiket penerbangan domestik, antaranya dengan mengenakan harga siling dan lantai.

Kajian berhubung cadangan itu turut dilaksanakan MAVCOM seperti diumumkan Menteri Pengangkutan, Anthony Loke tahun lalu, selepas mengambil maklum rintihan rakyat sejak sekian lama.

Bagaimanapun, Timbalannya, Datuk Kamarudin Jaffar, ketika sesi soal jawab di Dewan Rakyat pada Oktober tahun lalu memberitahu tambang tiket penerbangan domestik tidak dikenakan harga siling dan lantai.

Keputusan dicapai pada mesyuarat antara kementerian dan syarikat penerbangan pada 4 September tahun lalu itu, memberi alasan antaranya bagi mengelak manipulasi syarikat operasi ketika musim perayaan.

Mungkin ada benarnya, kerana penetapan harga siling dan lantai bagi tambang penerbangan akan menyebabkan syarikat operasi mengambil kesempatan memanipulasi harga tiket pada kadar maksimum, walaupun bukan pada musim perayaan.

Walau apapun halangan baik daripada pihak kerajaan mahupun syarikat penerbangan, tambang tiket penerbangan sewajarnya dijual pada harga berpatutan dan tidak membebankan pengguna lebih-lebih lagi pada musim perayaan.

Kajian yang lebih terperinci wajar dilaksanakan membabitkan semua pemegang taruh supaya isu ini tidak lagi membelenggu pengguna.

Sebenarnya, saya tertarik dengan kenyataan Ketua Menteri Ekonomi Indonesia, Darmin Nasution pada 7 Mei lalu, yang mengarahkan pihak berkuasa pengangkutan mengurangkan harga tiket penerbangan menjelang Aidilfitri.

Adakah perlu ada ketegasan pihak berwajib di negara ini seperti yang dilaksanakan di Indonesia itu? – Berita Harian


Mengecewakan, Susulan GRS Tak Teruskan Rundingan Ambil Alih SESB, Kata Ahli Parlimen DAP

KOTA KINABALU: Ahli Parlimen Kota Kinabalu Chan Foong Hin berkata, tindakan kerajaan Gabungan Rakyat Sabah (GRS) tidak meneruskan rundingan untuk mengembalikan Sabah Electricity Sdn Bhd (SESB) kepada kerajaan negeri daripada kerajaan persekutuan amat mengecewakan.

Chan mendakwa, Ketua Menteri Hajiji Noor dilihat secara diam-diam menghentikan rundingan itu yang dimulakan antara kerajaan negeri pimpinan Warisan serta kerajaan persekutuan pimpinan Pakatan Harapan (PH) sebelum ini.

Katanya, Hajiji dilaporkan telah memaklumkan kepada kerajaan persekutuan pada 4 Mac lalu bahawa negeri itu hanya bersedia mengambil alih SESB untuk urusan penjanaan elektrik di Sabah dalam masa lima hingga tujuh tahun dari sekarang.

“Ini berdasarkan jawapan diberikan kepada saya oleh Timbalan Menteri Tenaga dan Sumber Asli, Ali Biju, di kamar khas Parlimen mengenai soalan saya berhubung status terkini penyerahan SESB dan kuasa untuk mengurus penjanaan elektrik kepada Sabah.

“Kita semua tahu bahawa SESB mengalami kerugian dengan beroperasi menggunakan modelnya yang ada sekarang dan kadar tarif elektrik dikenakan kepada pengguna tidak menentu, iaitu pada kadar purata 34.52 sen/kWh yang jauh lebih rendah berbanding kos bekalan elektrik terbaharu, iaitu 42.34 sen / kWh tanpa subsidi bahan bakar.

“Timbalan menteri (Ali) juga mendakwa, jumlah subsidi yang disalurkan kepada SESB sejak 16 tahun lalu mencapai RM7.6 bilion dan walaupun dengan subsidi, kos pembekalan elektrik ketika ini hanya berkurangan kepada 36.85 sen/kWh, yang masih menjadi satu perniagaan merugikan,” katanya pada sidang media.

Chan berkata, beliau telah bercakap dengan bekas Menteri Tenaga, Sains, Teknologi, Alam Sekitar dan Perubahan Iklim, Yeo Bee Yin yang memaklumkan bahawa perjanjian untuk menyerahkan SESB kepada Sabah hampir mencapai persetujuan pada Feb 2020.

Katanya, bekas Ketua Menteri Shafie Apdal yang merupakan antara individu penting dalam rundingan itu juga menuntut subsidi sebanyak RM10 bilion untuk pengambilalihan SESB dan kerajaan persekutuan yang diterajui PH ketika itu bersetuju memberikan RM8 bilion berbanding hanya RM7.5 bilion sejak 16 tahun lalu.

“Dalam hal ini, jelas kerajaan Warisan dan PH sangat komited dengan perbincangan pengambilalihan SESB ini, bukan hanya itu, tetapi hal lain seperti kuasa pengawal seliaannya SESB dikembalikan kepada Sabah termasuk membentuk komisen tenaga untuk Sabah.

“Sekiranya perbincangan itu diteruskan, pada akhirnya SESB bukan sahaja menjadi milik Sabah tetapi kuasa untuk mengurus penjanaan elektrik juga akan menjadi milik kerajaan negeri,” katanya. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Tidak Boleh Tuntut Wang Tebusan, Mangsa Culik Ditinggalkan Di Kepulauan Jolo

KOTA KINABALU: Sebaik menyedari rundingan untuk menuntut wang tebusan tidak dapat dijalankan, kumpulan penculik bertindak meninggalkan mangsa culik di kepulauan Jolo, selatan Filipina.

Pesuruhjaya Polis Sabah Datuk Omar Mammah berkata sembilan daripada 10 nelayan yang diculik di perairan Lahad Datu itu kemudiannya diselamatkan pasukan keselamatan Filipina awal pagi tadi (Sabtu).

“Polis masih mendapatkan maklumat selanjutnya dengan lebih terperinci dan sembilan nelayan yang diselamatkan di kepulauan Jolo kini berada dalam keadaan selamat dengan seliaan Pasukan Keselamatan negara jiran,” katanya.

Omar berkata faktor utama kesemua nelayan dibebaskan adalah dipercayai pihak penculik tidak dapat membuat permintaan wang tebusan berikutan mangsa culik bukan warga tempatan.

“Lokasi serta keadaan mangsa culik yang belum diselamatkan masih belum diketahui setakat ini dan kita masih berhubung dengan rakan di Filipina untuk maklumat lanjut,” katanya.

10 nelayan yang juga pemegang dokumen Lepa-Lepa diculik oleh sekumpulan lelaki dipercayai Abu Sayyaf di perairan Tambisan Lahada Datu sebelum dilarikan di Pulau Sitangkai di Selatan Filipina kira-kira jam 2 pagi 18 Jun lalu.

Kesemua nelayan terbabit dipercayai berlayar tanpa permit sah semasa perintah berkurung berkuatkuasa dan enam lagi nelayan tidak diculik mendakwa mereka dalam perjalanan untuk memperbaharui permit sebelum didatangi kumpulan penculik. – Utusan Borneo